title: Kanava (sanomalehti)

text: Myös uutislehtenä "Kanava" oli edellä ajan muita suomenkielisiä lehtiä. Uutisia saatiin muun muassa "Finlands Allmänna Tidningistä" ja "St. Peterburgische Zeitungista", yksityisiltä tiedottajilta sekä paikallisista lähteistä. Kotimaanuutisissa hallitsevassa asemassa olivat hovioikeuden tiedot, virka- ja nimitysasiat, erilaiset kunnianosoitukset, merkkihenkilöiden matkat, sää ja vuodentulo. Venäjän uutisissa korostuivat keisariperheen tapahtumat. Ulkomaanuutisissa heijastuivat Euroopan ja muun maailman levottomuudet ja poliittinen epävakaus. Muihin lehtiin verrattuna "Kanavassa" oli poikkeuksellisen paljon paikallisia uutisia ja se kiinnitti erityistä huomiota myös talouselämään. Kirkollisia uutisia lehdessä oli papistoon kriittisesti asennoituneen "Saiman" tavoin vähän. Toisin kuin muissa suomenkielisissä lehdissä, "Kanavassa" oli runsaasti virallisia kuulutuksia ja yksityisiä ilmoituksia. Monikansallisen kauppakaupungin ainoana lehtenä se julkaisi niitä myös ruotsin, saksan ja venäjän kielillä.


title: Kanava (sanomalehti)

text: Lehti ilmestyi aikana, jolloin suomen kirjakielen kehitys koki voimakkaan murroksen. 1840-luvulla käytiin kamppailua kirjakielen murrepohjasta, keskusteltiin kieltä vaivaavista muukalaisuuksista ja sen oikeinkirjoituksen vakiinnuttamisesta sekä laadittiin runsaasti uudissanastoa. Itä- ja länsimurteiden vastakkainasettelussa Hannikainen edusti välittävää kantaa. Hän arvosti kansankieltä, mutta ei hyväksynyt murteita sellaisenaan kirjakielen perustaksi. "Kanava" osallistui merkittävällä tavalla suomalaisen kulttuurisanaston kehittämiseen, vaikka sen toimittaja itse suhtautui torjuvasti muun muassa Schildtin harrastamaan tarpeettomien uudissanojen luomiseen. Lehdessä ensimmäistä kertaa esiintyviä sanoja ovat esimerkiksi "kansakoulu", "lukio", "kirjanpitäjä", "osake", "vuorineuvos", "vakuuttaa", "nimetä", "yhteisö", "kirje" ja "aitosuomalainen". Ajan tapaan Hannikaisen kielessä on vakiintumattomuutta, murteellisuutta ja jäykkiä vierasperäisiä rakenteita, mutta parhaimmillaan se on melko sujuvaa suomenkielistä proosaa.


title: Kanava (sanomalehti)

text: Vuonna 1845 "Kanavan" kokonaislevikki oli 327 vuosikertaa, josta 148 meni Viipurin ja lähiseudun tilaajille. Postin kautta lehteä tilattiin eniten Kuopioon, Pietariin, Helsinkiin ja Turkuun. Toisena ilmestymisvuonna levikki kasvoi 466:een, mutta laski seuraavana vuonna 350 vuosikertaan. Lehden yleisö oli kuitenkin suurempi, koska varsinkin maaseudulla sanomalehdet kiersivät useilla lukijoilla.


title: Kanava (sanomalehti)

text: "Kanavan" taloudesta ei ole säilynyt tarkkoja tietoja. Ilmeisesti sen tilaus- ja ilmoitustulot menivät lehden julkaisijoina toimineille Cedervallereille mahdollisen voiton jäädessä toimittajalle. Hannikaisen mukaan "Kanava" ei ollut toimittajalleen kannattava yritys, kuten eivät olleet aikansa muutkaan suomenkieliset sanomalehdet. Niitä tehtiin paljolti harrastuksesta osana kansallista kulttuurityötä.


title: Kanava (sanomalehti)

text: Hannikainen joutui hankaluuksiin Viipurin läänin kuvernöörin Casimir von Kothenin kanssa helmikuussa 1846, kun "Saima" oli julkaissut "Kanavan" kirjoituksen läänin maanomistusoloista otsikolla "Uusi köyhälistötehdas". Saman vuoden toukokuussa paikalliset sensorit määrättiin lääniensä kuvernöörien valvontaan, jolloin suomea osaamaton von Kothen alkoi vaatia toimittajalta ruotsinkielisiä käännöksiä lehden kirjoituksista. Kesäkuussa "Kanava" julkaisi Gottlundin "Suomalaisesta" lainatun ortodoksista kirkkoa käsittelevän artikkelin, mikä johti Gottlundin lehden lakkauttamiseen ja Viipurin sensorin Johan Thesleffin korvaamiseen tehtäväänsä virkaintoisesti suhtautuneella Jaakko Juteinilla. Sensuuri poisti "Kanavasta" useita kirjoituksia ja kielsi syyskuussa 1847 kokonaan yhden sen numeroista. Lehden toiminta vaikeutui huomattavasti, ja vuoden lopussa kirjanpainaja ja toimittaja tekivät päätöksen sen lopettamisesta.


title: Kanava (sanomalehti)

text: "Kanavan" lakattua sen tehtävät suomalaisuusaatteen herättäjänä siirtyivät vuonna 1847 Helsinkiin perustetulle "Suomettarelle", jota myös Hannikainen ryhtyi avustamaan. Vuosina 1849–1851 hän toimitti Viipurin Maanviljelysseuran julkaisemaa "Lukemisia Maamiehille" -lehteä. Cedervallerit alkoivat painaa "Kanavan" tilalla ruotsinkielistä ilmoituslehteä. He tekivät vuosina 1848–1849 kaksi anomusta uuden suomenkielisen lehden perustamisesta, jotka kuvernööri von Kothen kuitenkin esti. Viipurin seuraava suomenkielinen sanomalehti oli vuonna 1855 ilmestymisensä aloittanut "Sanan-Lennätin", jonka avustajiin ja toimittajiin kuului myös Pietari Hannikainen.


title: Kanava (aikakauslehti)

text: Kanava – Suomalainen Suomi on Otavamedian kustantama ja julkaisema aikakauslehti. Se on ilmestynyt aiemmin nimellä "Suomalainen Suomi" (1933–1968). Vuonna 1969 siihen yhdistettiin Valvoja, ja se sai nimekseen "Suomalainen Suomi-Valvoja". Seuraavana vuonna se sai nimekseen "Aika", joka on peräisin Valvojan historiasta. Aika kuitenkin lopetettiin 1973.


title: Kanava (aikakauslehti)

text: Aika-lehden jatkajaksi perustettiin 1973 Kanava. Lehti pyrkii olemaan asiapitoinen yhteiskunnallinen keskustelufoorumi. Lehden levikki on 5 676, ja se ilmestyy kahdeksan kertaa vuodessa.


title: Kanava (aikakauslehti)

text: Päätoimittajana toimii Ville Pernaa 1. kesäkuuta 2009 alkaen aiemman päätoimittajan Seppo Zetterbergin jäätyä eläkkeelle vuoden 2008 lopussa. Vastaavana päätoimittajana Pernaan aloittamiseen saakka työskenteli Kanavan toimitussihteeri Pertti Suvanto.


title: Kanava (aikakauslehti)

text: Suomalaisuuden Liiton rajallisten resurssien vuoksi alettiin vuonna 1969 tarkastella uusia malleja lehden ilmestymisen turvaamiseksi. Samaan aikaan myös aikakauskirja Valvoja oli taloudellisissa vaikeuksissa pienen levikin ja vähäisten ilmoitustulojen vuoksi. Suomalaisen Suomen levikki vaihteli 4500 ja 5480 kappaleen välillä vuosina 1961-1968. Valvojan levikki oli hiipunut noin tuhanteen.


title: Kanava (aikakauslehti)

text: Suomalaisuuden Liitto ja Valvoja-Ajan Kannatusyhdistys ry aloittivat yhteistyöneuvottelut ja niiden pohjalta päädyttiin kahden lehden yhdistämiseen. Nimeksi valittiin Suomalainen Suomi Valvoja. Yhdistyminen nähtiin Suomalaisen Suomen ja Valvojan kirjoituksissa myönteisenä toivonkipinänä kummankin lehden tulevaisuudelle. Valvojan myötä lehdessä julkaistiin runsaasti aiempaa enemmän vasemmistolaisia kirjoituksia.


title: Kanava (aikakauslehti)

text: Suomalainen Suomi Valvoja oli käytössä vain viiden numeron ajan, ja se oli tarkoitettu välivaiheeksi kahden lehden yhdistyessä. Uudeksi nimeksi ilmoitettiin Aika.


title: Kanava (aikakauslehti)

text: Aika-lehdessä julkaistiin aiemmasta linjasta poiketen grafiikan lehtiä ja runoutta. Toimituksellisen linjan haluttiin ajan henkeen miellyttävän niin liberaaleja kuin vasemmistolaisiakin. Vuonna 1972 julkaisijoina toimineiden Suomalaisuuden Liiton ja Valvoja Ajan Kannatusyhdistyksen yhteistyö alkoi kangerrella. Samalla lehden talous oli huonolla tolalla, ja sisällölle ei ollut yhteiskunnallista tilausta.


title: Kanava (aikakauslehti)

text: Uudeksi päätoimittajaksi Yrjö Blomstedtin jälkeen nimitettiin vuoden 1972 lopussa Seikko Eskola. Linjaerimielisyyksien myötä Suomalaisuuden Liitto jäi lehden ainoaksi julkaisijaksi. Aika -nimi oli kuitenkin rekisteröity Valvoja Ajan Kannatusyhdistyksen nimiin, eikä yhteisö antanut nimelle enää käyttöoikeutta. Eskola joutuikin ensimmäisen julkaisemansa numeron (1/1973) jälkeen tilanteeseen, jossa hänellä oli valmisteilla oleva lehti vailla nimeä.


title: Kanava (aikakauslehti)

text: Aiempi nimi Suomalainen Suomi koettiin ajan hengessä vaikeaksi ja lehden uudeksi nimeksi valittiin Kanava.


title: Kanava (aikakauslehti)

text: Vuonna 1973 tuoretta lehteä oltiin jo lakkauttamassa taloudellisiin perusteisiin vedoten. Tosiasiallisesti taustalla vaikutti Yhtyneet Kuvalehdet Oy:n puoliksi omistaneiden Otavan ja WSOY:n halu olla hovikelpoisia maan johdon silmissä sekä suhtautuminen Suomalaisuuden Liittoon ja lehden toimitukselliseen linjaan. Lakkauttamisilmoituksen jälkeen Kanavan päätoimittaja ja kulttuuri- ja korkeakouluelämän vaikuttajat kokoontuivat kriisikokoukseen Turun Suomalaiselle Klubille. Kokousväki otti puhelun Helsinkiin, ja puhelun jälkeen lehti päätettiin pitää Yhtyneiden Kuvalehtien kustannuslistalla. Erityisesti Yhtyneiden Kuvalehtien julkaisujohtaja Paavo Haavikko ajoi Kanavan lopettamista.


title: Kanava (aikakauslehti)

text: Vuonna 1974 Kanavan julkaisijaksi tuli Suomalaisuuden Liiton rinnalle Korkeakoulu- ja tiedepoliittinen tutkimussäätiö (KTTS). Säätiö tuki lehden taloutta tilaamalla lehden lähes tuhannelle vaikuttajalle. Väestöliitosta tuli vuonna 1976 kolmas julkaisija Kanavalle.


title: Kanava (aikakauslehti)

text: Lehden julkaisumäärä muutettiin vuonna 1997 yhdeksästä vuotuisesta lehdestä kahdeksaan, joista yksi oli kaksoisnumero. Runsaan kirjoitustarjonnan vuoksi niteen sivumäärä nostettiin ensin 72:een ja vuodesta 2000 alkaen 80:een.


title: Willa MAC

text: Willa MAC oli Tampereen Pyynikinrinteellä sijainnut yksityinen taidemuseo, jonka Raija Weckman ja Antti Salovaara perustivat vuonna 2001. Museon ja sen yhteydessä olleen gallerian toiminta jatkui vuoden 2012 loppuun asti. Näyttelyt keskittyivät suomalaiseen nykytaiteeseen.


title: Willa MAC

text: Willa MAC toimi Palomäentiellä Tampereen kaupungilta vuokratussa Haapasen huvilassa, jossa oli aikaisemmin Tampereen nykytaiteen museo. Talon kunto osoittautui 2010-luvulla niin huonoksi, ettei sen käyttöä näyttelytilana voitu jatkaa.


title: Deep Shadows and Brilliant Highlights

text: Deep Shadows and Brilliant Highlights on HIMin kolmas albumi, joka julkaistiin vuonna 2001. Levyn kansikuva oli vuoteen 2001 mennessä Suomen kalleimmin tuotettu. Ville Valo on myös kertonut Jyrki-nimisessä TV-ohjelmassa, että "Pretendingin" musiikkivideo maksoi peräti miljoona markkaa. Albumin menestys on ollut suomalaiseksi kehuttava, mutta jää voimakkaasti edeltäjänsä kuten myös seuraajansa varjoon. Suomessa levy on myynyt noin 58.000 kappaletta.


title: Deep Shadows and Brilliant Highlights

text: Albumin erikoispainos julkaistiin 3. joulukuuta 2001.


title: Deep Shadows and Brilliant Highlights

text: Kaikki kappaleet säveltänyt ja sanoittanut Ville Valo.


title: Irtyš

text: Irtyš (, kazakiksi Ертіс, tat. İrteş, ) on Obin suurin, 4 248 kilometriä pitkä sivujoki Kiinassa, Kazakstanissa ja Venäjällä.


title: Irtyš

text: Irtyšin lähdejoki Kara-Irtyš (Musta Irtyš) saa alkunsa Altailta Kiinan Xinjiangin autonomiselta alueelta. Sieltä joki virtaa Kazakstanin koillisosaan, jossa se kulkee Öskemenin vesivoimalan tekoaltaan kautta. Irtyš jatkaa Venäjän puolelle, jossa se kulkee miljoonakaupunki Omskin kautta ja lopulta laskee Hantien ja mansien autonomisen piirikunnan pääkaupungin Hanty-Mansijskin luoteispuolella Obiin (1162 km Obin suulta yläjuoksulle).


title: Irtyš

text: Joki on navigoitavissa alimman 3784 kilometrin osuudelta. Joen vuotuinen keskivirtaama on joen suulla keskimäärin 2830 m/s.


title: Irtyš

text:
Irtyšin varrella olevia kaupunkeja ovat
Irtyšin merkittäviä sivujokia ovat Venäjällä (suulta lähtien): Kunda, Tobol, Išim, Tara ja Om.


And Love Said No – The Greatest Hits 1997–2004 on HIM-yhtyeen ensimmäinen kokoelmalevy. Se on koottu ja julkaistu vuonna 2004. Albumi sisältää yhtyeen 14 suurinta hittiä sekä kaksi uutta kappaletta, "And Love Said No" sekä "Solitary Man" (cover-versio Neil Diamondin sävellyksestä). Rajoitetussa painoksessa on mukana myös "Live at Semifinal" -DVD.
Suomessa levyä on myyty noin 53 000 kappaletta.


title: And Love Said No – The Greatest Hits 1997–2004

text: Kappaleesta ”And love said no” on tehty myös musiikkivideo.


title: Aika lähteä

text: Aika lähteä ("Le Temps qui reste") on François Ozonin vuonna 2005 ohjaama ranskalainen elokuva. Elokuva kertoo Romainista, joka on 31-vuotias homoseksuaali valokuvaaja. Hänelle diagnosoidaan syöpä, jota ei voi parantaa. Hänelle luvataan vain kolme kuukautta elinaikaa.


title: Kaskadit

text: Kaskadit eli Kaskadivuoristo () on toimivien kerrostulivuorten muodostama, yli 1 100 kilometriä pitkä vuorijono Yhdysvaltain länsirannikolla, ulottuen rannikon suuntaisesti Pohjois-Kaliforniasta Oregonin ja Washingtonin osavaltioiden kautta Brittiläiseen Kolumbiaan Kanadassa. Kaskadit ovat osa Pohjois-Amerikan Kordillieerien vuorijonoa.


title: Kaskadit

text: Kaskadien korkein, yhä toimiva tulivuori on Washingtonin osavaltiossa oleva Mount Rainier (4 392 m), joskin vuoren viimeisin purkaus tapahtui 1854. Sen sijaan läheinen Mount St. Helens purkautui 18. toukokuuta 1980, jolloin räjähdyspurkaus madalsi vuoren keilamaista lakea 400 metriä ja aiheutti laajaa tuhoa ympäristössään. Muita Kaskadien vuorijonoon kuuluvia, toimivia tai sammuneita tulivuoria ovat muun muassa:Vuoriston pohjoispäässä, Kanadan puolella Kaskadien korkein kohta on "Lakeview Mountain" (2628 m).


title: Ibero-Amerikka

text: Ibero-Amerikka on kulttuuritaustaan perustuva käsite, jolla tarkoitetaan Espanjalle ja Portugalille siirtomaa-ajalla kuulunutta Amerikkaa. Ibero-Amerikka luetaan osaksi lusohispaanista maailmaa. Ibero-Amerikkaan kuuluvat maat ovat vuodesta 1991 järjestäneet konferenssin, johon osallistuvat myös Espanja, Portugali ja Andorra.


title: Ibero-Amerikka

text: Läheisesti Ibero-Amerikkaan liittyvä käsite on Latinalainen Amerikka, joka eroaa kuitenkin merkittävästi Ibero-Amerikasta, sillä Latinalaiseen Amerikkaan kuuluu myös useita ranskankielisiä (Haiti, Martinique, Ranskan Guayana, Guadeloupe), hollanninkielisiä (Alankomaiden Antillit, Aruba) ja englanninkielisiä (muun muassa Jamaika ja Belize) alueita. Ibero-Amerikan maat siis kuuluvat osaksi Latinalaiseen Amerikkaan. Joissakin yhteyksissä myös Päiväntasaajan Guinea lasketaan mukaan (se on esimerkiksi Organization of Ibero-American Statesin jäsenmaa), mutta se ei tietenkään kuulu Latinalaiseen Amerikkaan.


title: Ibero-Amerikka

text: Ibero-Amerikan espanjankieliset maat


title: Ibero-Amerikka

text: Ibero-Amerikan portugalinkieliset maat


title: Ibero-Amerikka

text: Ibero-Amerikan katalaaninkieliset maat Ibero-Amerikka-konferenssi (espanjaksi: "Cumbres Iberoamericanas de Jefes de Estado y de Gobierno", portugaliksi:" Cúpulas Ibero-Americanas de Chefes de Estado e de Governo" tai "Cimeiras Ibero-Americanas de Chefes de Estado e de Governo", katalaaniksi: "Cimeres Iberoamericanes de Caps d'Estat i de Govern") on joka vuosi pidetty konferenssi, jossa espanjan, portugalin ja katalaanin kieliset maiden valtionpäämiehet kokoontuvat konferenssiin. Ensimmäinen kokous pidettiin vuonna 1991 Guadalajarassa, Meksikossa, johon osallistuivat seuraavat maat: Argentiina, Bolivia, Brasilia, Chile, Kolumbia, Costa Rica, Kuuba,Dominikaaninen tasavalta, Ecuador, El Salvador, Guatemala, Honduras, Meksiko, Nicaragua, Panama, Paraguay, Peru, Portugali, Espanja, Uruguay ja Venezuela. Andorra liittyi vuonna 2004.


title: Zagrosvuoret

text: Zagrosvuoret ("Sagros", "Reschte-Kuhha-ye Zāgros", alkujaan kreikan "zagreus" ’myrskyinen’, "Avestan" ZaG'R' , ’suuri maa’) on vuoristo, joka ulottuu Itä-Turkista Hormuzinsalmen pohjoispuolelle Etelä-Iraniin.


title: Zagrosvuoret

text: Zagrosvuorilla on maan sisästä noussutta suolaa kupoleina ja jäätiköitä muistuttavina muodostumina. Vuoristo on syntynyt Euraasian ja Arabian laatan törmäyksessä Alppien synnyn aikoihin. Korkein huippu on 4 548 metrin korkuinen Zard Kuh Isfahanin kaupungin lähellä. 1 500 kilometriä pitkä vuoristo koostuu jopa kymmenestä yhteensä 250 kilometrin levyisestä vuorijonosta.


title: Zagrosvuoret

text: Alueella asuvat kurdit ovat ehkä syntyneet alueen alkuasukkaiden gutilaisten ja indoeurooppalaisten sulautuessa.


title: Simca

text: Simca on ranskalainen automerkki, jonka valmistus on lopetettu. Simca on lyhennys sanoista "Société Industrielle de Mécanique et de Carrosserie Automobile". Simca-autoja on valmistettu paitsi Ranskassa myös Brasiliassa, Espanjassa ja Suomessa.


title: Simca

text: Suomessa Simca -perinnettä vaalii Club Simca & Vedette Finland.


title: Simca

text: Simcan perusti vuonna 1934 Henri Pigozzi. Simca valmisti Fiatin automallien jäljitelmiä aina 1950-luvulle saakka, jolloin ensimmäinen Simcan oma automalli, "Simca Aronde", otettiin tuotantoon. Arondesta tuli Simcan myydyimpiä automalleja. Aronde (pääskynen) sai nimensä Simcan logossa esiintyvästä valkoisesta pääskysestä.


title: Simca

text: 1954 Simca osti ranskalaisen Ford-tehtaan Poissyssa, ja mallista Ford Vedette tulikin Simca Versailles.


title: Simca

text: 1950–60-lukujen vaihteessa Simcaa toi Suomeen Berner Oy. Vuonna 1961 esitellystä Simca 1000:sta tuli 1960-luvun alkuvuosina Suomen myydyin automalli. Berner lopetti Simcan tuonnin ja samalla koko auto-osastonsa vuonna 1976.


title: Simca

text: Vuonna 1958 Simca osti Talbotin. 1960-luvulla Simca päätyi Euroopan Chryslerin konserniin. Ensimmäinen Chryslerin tähtilogolla varustettu Simca, Simca 1100, oli 1970-luvun alussa Ranskan myydyin automalli.


title: Simca

text: Ensimmäinen eurooppalainen Chrysler oli vuonna 1971 esitelty 160/180-sarja. Auto oli suunniteltu Britanniassa ja sen muotoilussa oli samoja piirteitä kuin Hillman Avengerissa. Alun perin tästä mallista kaavailtiin uutta Humberia, mutta se päätyi valmistettavaksi Ranskassa. Chrysler 160/180:ssa käytettiin muun muassa Simcan vaihteistoa.


title: Simca

text: Chrysler Corporationin myydessä pois Euroopan toimintonsa Simca päätyi PSA Peugeot Citroënin omistukseen vuonna 1977. Simcan valmistamat Alpine/1307- ja Horizon-mallit sinnittelivät 1980-luvun ensimmäisen puoliskon Talbotin merkin alla. 1990-luvun alussa PSA luopui Talbot-brändistä ja sitä myöten myös Simcan toiminta tuli päätökseen.


title: Simca

text: Ensimmäiset Simca-autot tuotiin Suomeen 1950-luvun alkupuolella, jolloin maahantuojana toimi Fiatin edustaja Finla Oy. Simcan Fordilta perimät mallit myytiin kuitenkin Oy Ford Ab:n myyntiverkoston kautta. Vuoden 1954 lopussa Suomessa oli rekisterissä 887 Simca-henkilöautoa ja vuoden 1959 lopussa määrä oli noussut noin 2 700 autoon. Chrysler Corporationin ostettua Simcan myös merkin maahantuoja Suomessa vaihtui, kun Chrysleriä jo aiemmin edustanut Berner Oy alkoi tuoda myös Simcoja. Vuonna 1962 – sopivasti henkilöautojen tuontisäännöstelyn päättymisen aikoihin – esitelty Simca 1000 kuului useana vuonna Suomen kymmenen eniten myydyn automallin joukkoon. Huippuvuonna 1964 rekisteröitiin yli 4 300 uutta Simcaa. Vuoden 1969 lopussa rekisterissä oli noin 18 000 Simca-henkilöautoa ja merkki oli tilaston 15. sijalla.


title: Simca

text: Vuonna 1967 markkinoille tullut Simca 1100 oli ensimmäinen etuvetoinen ja monikäyttökorilla varustettu malli. Suomalaisittain auto oli sikäli merkityksellinen, että siitä löytyivät monet piirteet ja tekniset ratkaisut, jotka tulivat myöhemmin tutuiksi Uudenkaupungin autotehtaalla kootuista Talboteista. Jo lähes kymmenen vuotta vanhaa Simca 1000-mallia rekisteröitiin Suomessa vuonna 1970 vielä lähes 500 kappaletta. 1970-luvun puolella omistajan rooli Ranskan tehtaiden toiminnassa tuli näkyvämmäksi, tehtaiden nimeksi vaihtui Chrysler France ja uusien autojen merkiksi alettiin ottaa aiemman Simcan sijasta Chrysler-Simca, lopulta pelkkä Chrysler. Monialayritys Berner Oy luopui autojen maahantuonnista vuonna 1976 ja Chrysler-Simcan uudeksi edustajaksi tuli Crys-Auto Oy. Samana vuonna esiteltiin Chrysler-Simca 1307, jota alettiin koota Uudenkaupungin autotehtaalla vuonna 1979 nimellä Talbot 1510. Samaan aikaan Uudessakaupungissa otettiin tuotantoon vanhan Saab 96:n rinnalle ja pian sen seuraajaksi Talbot Horizon, joka oli tullut markkinoille vuonna 1977 nimellä Chrysler-Simca Horizon ja joka valittiin Vuoden Autoksi Euroopassa vuonna 1979.


title: Simca

text: Helmikuussa 1979 Crys-Auto Oy:n koko osakekanta siirtyi SOK:lle. Uudessakaupungissa koottuja Talboteja markkinoitiin kahden myyntikanavan kautta: Talbot Horizoneja myi Saabin edustaja Oy Scan-Auto Ab, Talbot 1510:ä ja sen rinnalle vuonna 1981 tullutta porrasperäistä Solaraa Peugeotin maahantuoja Crys-Auto Oy. SOK sulautti Crys-Auto Oy:n vuonna 1974 ostamaansa Peugeotin maahantuontiyhtiöön Oy Maan Auto Ab:een vuonna 1983.


title: Assyriologia

text: Assyriologia (alkuaan kreikan Ἀσσυρίᾱ, Assyria, ja -λογία, logia) on tiede, joka tutkii Lähi-idän ja lähialueiden kansojen muinaista historiaa. Tutkittaviin muinaisiin valtioihin kuuluvat mm. Assyria, Babylonia ja Sumeri eli muinainen Mesopotamia kokonaisuudessaan, joista on löydetty nuolenpääkirjoituksella kirjoitettuja savitauluja. Savitaulujen lisäksi assyriologia tutkii muinaista keramiikkaa, rakennustaidetta jne. Muita tutkittavia kansoja tai valtioita ovat mm. Ebla, Akkad, Ugarit, Elam, heettiläiset, hurrilaiset.


title: Celesty

text: Celesty on suomalainen vuonna 1998 perustettu power metal -yhtye, joka on kotoisin Seinäjoelta. Yhtyeen vaikutteina ovat toimineet muun muassa yhtyeet Helloween, Gamma Ray ja Rhapsody of Fire.


title: Celesty

text: Celesty on julkaissut neljä täyspitkää studioalbumia ja ollut mukana muun muassa Helloweenin ja Megadethin tribuuttialbumeilla.


title: Celesty

text:
Celestyn oman määritelmän mukaan yhtye soittaa ”fantasiametallia”. Yhtye kertoo albumeillaan fantasiatarinaa, joka keskittyy pääasiallisesti Cryon-nimisen maan tapahtumiin. Tarinan ovat luoneet rumpali Jere Luokkamäki ja kitaristi Tapani Kangas. Kahdella viimeisimmällä levyllä tarinoiden kirjoittamisesta on vastannut pelkästään Jere, eivätkä sanat sisällä pelkästään fantasiatarinaa vaan kappaleissa käydään läpi myös muita asioita ja näin ne toimivat myös yksittäisinä kappaleina ja tarinoina.
Kappaleiden sävellyksestä vastaa lähestulkoon koko yhtye, mutta pääasiallisina säveltäjinä ovat toimineet Teemu Koskela, Jere Luokkamäki, Tapani Kangas ja Juha Mäenpää.


title: Celesty

text: Vuonna 1999 yhtye äänitti nimettömän demon, jota ei koskaan julkaistu. Kahden demon, "Warrior of Icen" (2001) ja "Times Before the Icen" (2002), jälkeen Celesty solmi levytyssopimuksen espanjalaisen Arise Recordsin kanssa. Levytysopimus tuli palkintona yhtyeen osallistuttua levy-yhtiön järjestämään kilpailuun, jossa palkintona oli levytyssopimus sekä pääsy Helloweenin toiselle tribuuttialbumilla "The Keepers of Jericho – A Tribute to Helloween Part II". Celesty nauhoitti esikoisalbuminsa kesällä 2002.


title: Celesty

text: Ensimmäinen albumi "Reign of Elements" julkaistiin joulukuussa 2002 ja Celesty esiintyi myös 2003 ilmestyneellä Helloween-tribuuttialbumilla kappaleella ”The Chance”. Levyn jälkeen Celesty teki muutamia keikkoja Suomessa muun muassa Provinssirockissa ja Nummirockissa. Albumi sai hyvän vastaanoton erityisesti Japanissa. Muutamissa eurooppalaisissa metallilehdissä Celesty valittiin vuoden tulokkaaksi ja esikoisalbumi valittiin jopa vuoden albumiksi.


title: Celesty

text: Syksyllä 2003 Celesty aloitti toisen täyspitkän albumin työstämisen. Yhtye päätti keskittyä täysin albumin äänittämiseen eikä konsertoinut ollenkaan. Äänitysten aikana laulaja Kimmo Perämäki päätti jättää yhtyeen ja tilalle valittiin usean hakijan joukosta nuori vaasalainen laulaja Antti Railio. Toinen albumi "Legacy of Hate" näki päivänvalon toukokuussa 2004. Levy oli edeltäjäänsä huomattavasti eeppisempi ja aggressiivisempi.


title: Celesty

text: Pian "Legacy of Hate" -albumin julkaisun jälkeen Arise Records purki levytyssopimuksen Celestyn kanssa ja yhtye alkoi etsiä uutta levy-yhtiötä. Kesällä 2005 Celesty pääsi mukaan argentiinalaisen levy-yhtiön 2M Productionin julkaisemalle Megadeth-tribuuttialbumille kappaleella ”Holy Wars... The Punishment Due”. Pian tribuutin julkaisemisen jälkeen Celesty solmi kansainvälisen levytyssopimuksen saksalaisen Dockyard 1 -levy-yhtiön kanssa. Pian levytyssopimuksen solmimisen jälkeen yhtyeen pitkäaikainen kitaristi J-P Alanen päätti erota yhtyeestä ja tilalle kiinnitettiin yhtyeelle jo ennestään tuttu Teemu Koskela. Keväällä 2006 yhtye aloitti kolmannen albuminsa työstämisen. "Mortal Mind Creation" julkaistiin Japanissa 21. lokakuuta, Euroopassa 30. lokakuuta 2006 ja Yhdysvalloissa marraskuun alussa.


title: Celesty

text: "Mortal Mind Creation" oli menestys ainakin median puolella, levyä kehuttiin paljon ja muun muassa Saksan Metal Hammer kehui levyn maasta taivaaseen ja antoi arvosanaksi 6/7. Myös Suomessa media kehui levyn ja se sai arvioita Inferno Magazine 4/5, Noise.fi 4/5, Imperiumi.net 9-/10, Soundi 3/5, Vertigo 4/5, Sue 8/10. Pian levyn julkaisun jälkeen laulaja Antti Railio otti osaa Suomen Idols 2007 -kilpailuun yltäen semifinaaleihin asti.


title: Celesty

text: Syksyllä 2007 Celesty purki levytyssopimuksensa Dockyard 1:n kanssa. Samalla kun yhtye sävelsi kappaleita seuraavalle albumilleen, he etsivät uutta levy-yhtiötä. Levytyssopimus Spinefarm Recordsin kanssa solmittiin keväällä 2008 ja saman vuoden kesällä yhtye suuntasi tiensä kohti Fantom Studiota. "Vendetta"-albumilla on mukana Tampereen kaupunginorkesteri ja eri puolilta Suomea koottu sekakuoro. Levy julkaistiin maaliskuussa 2009. Joulukuussa 2009 vokalisti Antti Railio jätti yhtyeen pitkän harkinnan jälkeen. Uudeksi laulajaksi valittiin vantaalainen Tony Turunen, joka on Tarja Turusen veli. Kitaristi Tapani Kangas jätti yhtyeen elokuussa 2010. Tilanteeseen ei liittynyt minkäänlaista draamaa tai erimielisyyttä.


title: Celesty

text: Celesty tekee palun alkuperäiskokoonpanolla Nummirockissa kesäkuussa 2016 soittaen "Reign of Elements" -albumin kokonaisuudessaan.


title: Gare Montparnasse

text: Gare Montparnasse on vuonna 1840 avattu yksi SNCF:n ("Société Nationale des Chemins de fer Français") eli Ranskan valtionrautateiden kuudesta suuresta rautatieasemasta Pariisissa, Ranskan pääkaupungissa. Asemaa käyttävät Länsi- ja Lounais-Ranskaan suuntaavat junat, sekä Toursiin, Bordeaux'hon ja Nantesiin matkaava luotijuna TGV. Samassa rakennuksessa toimii myös metroasema.


title: Gare Montparnasse

text: Gare Montparnassen rautatieasema avattiin vuonna 1840. Uusi asema rakennettiin vuosina 1848–1852. Vuonna 1969 vanha asema purettiin ja uusi moderni asema avattiin ja 210-metrinen Tour Montparnassen pilvenpiirtäjä rakennettiin.


title: Gare Montparnasse

text: 22. lokakuuta vuonna 1895 Granvillesta tullut höyryveturi ajoi raiteen päätepuskimen läpi, jonka jälkeen se jatkoi vielä 30 metriä kunnes osui 60 senttiä paksuun seinään ja läpäisi sen. Tämän jälkeen veturi putosi 10 metriä alas kadulle, johon se jäi seisomaan pystyyn. Onnettomuudessa kuoli yksi nainen, joka jäi putovan seinämateriaalin alle. Aineelliset vahingot olivat suuria.


title: Argumentum ex silentio

text: Argumentum ex silentio eli hiljentymiseen vetoaminen on argumentointivirhe, jossa henkilö esittää väitteen ja mikäli siihen ei vastata, väite on tosi. Kaava menee seuraavasti:Argumentaatiovirhettä kuvataan arkikielessä usein sanonnalla ”Vaikeneminen on myöntymisen merkki".


title: Paul Bettany

text: Paul Bettany (s. 27. toukokuuta 1971 Harlesden, Lontoo) on englantilainen näyttelijä.


title: Paul Bettany

text: Bettany syntyi teatteriperheeseen Harlesdenin kaupungissa lähellä Lontoota. Hän muutti jo nuorena itsekseen Lontooseen, jossa hän hankki elantonsa muun muassa katusoittajana. Ollessaan 19-vuotias Bettany pääsi sisään Drama Centre -näyttelijäkouluun, jossa hän aloitti määrätietoisen työskentelyn tullakseen näyttelijäksi. Seuraavina vuosina hän esiintyi useissa teattereissa näytellen esimerkiksi Shakespeare-produktioissa.


title: Paul Bettany

text: Bettanyn ensimmäinen elokuvarooli oli elokuvassa "Bent", joka kertoo toisen maailmansodan juutalaisvainoista. Hän jatkoi esiintymistä televisiossa ja elokuvissa. Kansainvälinen läpimurto tapahtui vuonna 2001 "Ritarin tarina" -elokuvassa, jossa hän esitti keskiaikaista kirjailijaa Geoffrey Chauceria. Tämän jälkeen Bettany on esiintynyt muun muassa elokuvissa "Kaunis mieli", "Dogville", "", "Wimbledon" ja "Da Vinci -koodi". Bettany on voittanut jo monia palkintoja elokuvarooleistaan.


title: Paul Bettany

text: Bettany kärsi aikoinaan huumeriippuvuudesta, mutta pääsi sittemmin eroon ongelmasta. Hän meni naimisiin näyttelijä Jennifer Connellyn kanssa vuonna 2003, ja heillä on poika Stellan (syntynyt 5. elokuuta 2003 ja nimetty näyttelijä Stellan Skarsgårdin mukaan) sekä 31. toukokuuta 2011 syntynyt tytär Agnes Lark. Jennifer-vaimolla on myös toinen poika Kai, joka asuu äitinsä luona. Perhe asuu Brooklynissa New Yorkissa.


title: Kunnialegioona

text: Kunnialegioona () (RanskKL) on Ranskan tunnetuin ja arvostetuin kunniamerkkejä myöntävä ansioritarikunta. Sen tunnuslause on "Honneur et Patrie", (suom. Kunnia ja Isänmaa). Nauhan tunnusväri on punainen.


title: Kunnialegioona

text: Kunnialegioonan perusti keisari Napoléon I vuonna 1802 ja sitä pidetään nykyisin toimivien ansioritarikuntien esikuvana.


title: Kunnialegioona

text: Ritarikunta jakaantuu viiteen luokkaan: ritari ("chevalier"), upseeri ("officier"), komentaja ("commandeur"), suurupseeri ("grand-officier"), sekä suurristin komentaja ("grand-croix"). Kunnialegioonan varsinaiseksi jäseneksi voivat päästä vain Ranskan kansalaiset, jotka yleensä saavat ensiksi nimityksen ritariksi. Ulkomaalaisille Kunnialegioonan kunniamerkkejä voidaan jakaa erityisenä tunnustuksena myös suoraan ylemmissä luokissa.


title: Kunnialegioona

text: Ritarikunnan suurmestari on Ranskan tasavallan presidentti, joka myöntää kaikki ritarikunnan kunniamerkit ministerien ehdotusten perusteella. Myöntämisperusteena on sotilas- tai siviiliansiot Ranskan hyväksi tehdyssä työssä.


title: Kunnialegioona

text: Kunnialegioonan rakennus ja museo sijaitsevat Pariisissa Seinen vasemmalla rannalla "Musée d'Orsay"ta vastapäätä osoitteessa: 2, rue de la Légion d'honneur, F-75007 Paris.


title: Big Show

text: Paul Wight (s. 8. helmikuuta 1972), paremmin tunnettu nimellä The Big Show, on yhdysvaltalainen showpainija, joka on saanut huomiota suuren kokonsa vuoksi. Hänen pituutensa on 213 senttiä ja painoa on reilut 200 kiloa. Hänen lopetusliikkeitänsä ovat "Chokeslam, Cobra Clutch Backbreaker ja WMD".


title: Big Show

text: Big Show on myös saanut lempinimen "World's Largest Athlete", mikä tarkoittaa " Maailman kookkain urheilija."


title: Big Show

text:
Big Show on ainoana historiassa hallinnut vuorotellen WWE-mestaruutta, WCW-mestaruutta sekä ECW-mestaruutta.
"Hänen uransa on esitetty alla oleviin otsikoihin jaoteltuna aikajärjestyksessä"


title: Big Show

text: Paul Wight päätyi showpainin pariin tavattuaan suosikkinsa Hulk Hoganin. Hoganin ensimmäinen ajatus oli saada Wight painikehään, koska tämä muistutti suuresti Hoganin edesmennyttä ystävää, André the Giantia. Wight sai nimen "The Giant", ja hänet esiteltiin yleisölle Andrén kadonneena poikana (André ja Big Show eivät oikeasti ole sukulaisia). Ensimmäisessä ottelussaan vuonna 1995 hän kohtasi Halloween Havoc-PPV:ssä Hulk Hoganin, ja voitti tältä WCW World titlen. The Giant murskasi tämän jälkeen WCW:n suuria tähtiä, kuten Ric Flairin ja Stingin. Hogan voitti mestaruuden takaisin The Giantilta vuoden 1996 Hog Wild-tapahtumassa, käännyttyään heeliksi. The Giant taisteli ensin Hoganin new World orderia vastaan, mutta liittyi lopulta nWo:n riveihin.


title: Big Show

text:
Paul Wight jätti vuonna 1999 WCW:n, sillä WWF tarjosi hänelle rahakasta kymmenen vuoden sopimusta.
Wight esiintyi ensi kertaa World Wrestling Federationissa sekaantuessaan Vince McMahonin ja Stone Cold Steve Austinin väliseen teräshäkki-otteluun McMahonin hyväksi. Wight liittyi McMahonin Corporation-ryhmittymään ja hänelle annettiin nimi "Big Show". Myöhemmin hän liittyi Unioniin, jotka olivat Corporationia vastaan, ja myöhemmin Corporate Ministryiä vastaan.


title: Big Show

text: Big Show liittoutui The Undertakerin kanssa, ja voitti tämän kanssa joukkuemestaruudenkin kaksi kertaa. Ensimmäisen kerran Undertaker ja Big Show voittivat vyöt X-Pacilta ja Kanelta, ja myöhemmin "Buried Alive"-ottelussa The Rockilta ja Mick Foleylta.


title: Big Show

text: Big Show voitti jopa Royal Rumble-ottelun, mutta tulos muutettiin myöhemmin. Lopulta Big Show onnistui voittamaan The Rockin, joka painaa 118 kg ja ansaitsi paikkansa WrestleManian mestaruusotteluun, joka monen mutkan kautta päätyi 4 miehen otteluksi. Otteluun ottivat osaa Show’n lisäksi Triple H, Mick Foley ja The Rock. Big Show päätyi kuitenkin ensimmäiseksi eliminoiduksi kyseisessä ottelussa. Tämän jälkeen Big Show otteli Backlash-PPV:ssä Kurt Anglea vastaan pukeutuneena kuten Hulk Hogan, ja kutsui itseään "The Showsteriksi". Tämän jälkeen Big Show lähetettiin Ohio Valley Wrestlingiin treenaamaan itseään parempaan kuntoon ja kehittämään taitojaan.


title: Big Show

text: Big Show palasi vuonna 2001 Royal Rumble-PPV:ssä ottaen osaa 30 miehen Royal Rumble eliminointiotteluun. Big Show oli huomattavasti paremmassa kunnossa kuin aiemmin, ja hänestä oli tullut taidokkaampi kehässä, joten hän teki moniin vaikutuksen.


title: Big Show

text: Big Show saavutti kultaa vyötärölleen, kun voitti Ravenilta WWF Hardcore-mestaruuden, ja puolusti sitä muun muassa Rhynoa vastaan. Alliancen hyökätessä World Wrestling Federationiin Big Show pysyi WWF:n puolella, ja osallistui Survivor Seriesin viiden miehen eliminointijoukkueotteluun, jossa team WWF kohtasi team Alliancen. Team WWF:ään kuului Show’n lisäksi WCW:n mestari The Rock, Kane, Undertaker ja Chris Jericho. Alliancea taas edustivat Booker T, Rob Van Dam, Kurt Angle, Shane McMahon ja WWF:n mestari Stone Cold Steve Austin. Big Show eliminointiin ensimmäisenä ottelussa, kun jokainen Alliancea edustava teki hänelle lopetusliikkeensä.


title: Big Show

text: Kun vuonna 2002 rosterit jaettiin, WWE:n co-owner Ric Flair valitsi Big Show’n RAW:hon. Big Show liittyi muun muassa WWF:hen tulleeseen nWo:hon käännettyään selkänsä Stone Coldille. Big Show feudasi Booker T:n kanssa, kun Booker potkittiin ulos nWo:sta, ja otteli monta ottelua tätä vastaan.


title: Big Show

text: Hän kävi myös vuonna 2006 RAW:ssa ottelemassa Vince McMahonin ja Shane McMahonin kanssa D-Generation X:ää vastaan, mutta kolmikko hävisi ja Vince laitettiin pussaamaan Big Show’n takapuolta.


title: Big Show

text:
24. lokakuuta Big Show siirtyi SmackDown!-ohjelman riveihin, paiskaten Undertakerin sisääntulorampin läpi ja lähettäen tämän sairauslomalle. Big Show pääsi ykköshaastajaksi Brock Lesnarin WWE mestaruuteen, ja voitti sen Brockilta Survivor Seriesissä, mutta kuukauden jälkeen menetti vyön Kurt Anglelle.
Big Show voitti WWE United States mestaruuden 19. lokakuuta 2003 No Mercy-PPV:ssä Eddie Guerrerolta, ja nosti vyön arvoa monissa kunniakkaissa puolustuksissa, kunnes hävisi vyön John Cenalle Wrestlemania XX-PPV:ssä.


title: Big Show

text: Kun Smackdownin! toimitusjohtaja Kurt Angle nimesi John Bradshaw Layfieldin ykköshaastajaksi, bookkasi eräässä Smackdownissa Angle silloisen WWE mestari Eddie Guerreron ottelemaan Big Show’ta vastaan, sillä tämä halusi Eddien olevan mahdollisimman lyöty JBL:lle. Backstagelle Big Show kysyi Anglelta, onko hänen ottelunsa mestaruudesta, mutta koska se ei ollut, Big Show sanoi lopettavansa työskentelyn, mikäli häviää Eddielle, ja myöhemmin illalla Eddie onnistuikin selättämään Show’n, ja tuohtunut Big Show aloitti itkemisen kehässä. Backstagella hän uhkasi Torrie Wilsonia väkivallalla, sillä luuli Torrien nauraneen hänelle. Big Show tuhosi Torrien auton ja vei Torrien mukanaan lähes katon rajaan, jolloin Kurt Angle käski Show’ta päästämään Torrien pois, mutta Big Show heitti Anglen alas. Angle joutui tämän takia pyörätuoliin.


title: Big Show

text: Big Show joutui olemaan muutaman kuukauden sivussa, sillä hänen loukkaantunut polvensa operoitiin. Tämä ei kuitenkaan näkynyt käsikirjoituksessa vaan Big Show’n sanottiin lopettaneen uransa.


title: Big Show

text: Big Show palasi SmackDown!-ohjelmaan 9. syyskuuta 2004, sekaantuen Kurt Anglen (joka oli päässyt ylös pyörätuolista ja siirtynyt takaisin painijaksi) ja Eddie Guerreron väliseen "lumberjack"-otteluun (ottelu, jossa kehän ulkopuolella seisoo paljon painijoita vahtimassa, että kukaan ei pakene), tuhoten koko rosterin.


title: Big Show

text: Seuraavalla viikolla SmackDown!in uusi toimitusjohtaja, Theodore Long, onnitteli Big Show’ta tekemästään vaikutuksesta viime viikolla, ja sanoi, että hänellä on Show’lle tarjottavana 2 ottelusopimusta, joista hän saa valita: ottelu Kurt Anglea tai Eddie Guerreroa vastaan No Mercyssä. Myöhemmin illalla Big Show kirjoitti ensin ottelusopimuksen Guerreroa vastaan, mutta repikin tämän, ja kirjoitti sopimuksen ottelusta Anglea vastaan, ja varmistaen yleisölle olevansa nyt face.


title: Big Show

text: Seuraavalla viikolla Show ja Eddie kohtasivat Anglen ja Luther Reingsin joukkueottelussa, joka päättyi Anglen ja Reingsin diskaukseen, kun Mark Jindrak sekaantui otteluun. Ottelun jälkeen Angle, Jindrak ja Reings ajelivat Show’n pään kaljuksi.


title: Big Show

text: No Mercyssä Big Show ja Angle kohtasivat viimeinkin. Big Show voitti ottelun tehtyään massiivisen chokeslamin Anglelle.


title: Big Show

text: Seuraavina viikkoina SmackDown!:ssa Angle tuhosi muun muassa Mark Jindrakin ja Dudley Boyzit. Big Show osallistui Survivor Seriesissä Eddien tiimin puolelle Anglen tiimiä vastaan. Eddien tiimiin kuuluivat Show’n ja Eddien lisäksi Rob Van Dam ja John Cena, kun taas Anglen tiimiin kuuluivat Anglen lisäksi Carlito Carribean Cool, Luther Reings ja Mark Jindrak. Ottelu päättyi Eddien joukkueen voittoon.


title: Big Show

text: Armageddon-PPV:ssä Big Show’ta vastaan asettuivat Kurt Angle, Mark Jindrak ja Luther Reings, mutta Show oli yhä liian kova pala ja voitti heidät.


title: Big Show

text: Vuonna 2005 JBL:n WWE mestaruuden ykköshaastajiksi nimettiin Kurt Angle ja Big Show. Ottelusta tuli siis triple threat, JBL vs Kurt Angle vs Big Show, ja ottelu määrättiin Royal Rumbleen. Ennen Rumblea molemmat osapuolet kuitenkin yrittivät sekoittaa Big Show’n päätä mahdollisimman paljon. Angle muun muassa kaappasi Show’lle tärkeän tytön, Joy Giovanin, ja väitti JBL:n kabinetteineen siepanneen tämän. Royal Rumblessa JBL onnistui yhä säilyttämään vyönsä selätettyään Kurt Anglen.


title: Big Show

text: Royal Rumblen jälkeen Theodore Long kuitenkin ilmoitti, että JBL joutuu kohtaamaan Big Show’n piikkilanka-teräshäkki-ottelussa No Way Out-PPV:ssä. Big Show oli selvästi dominoiva osapuoli ottelussa, ja runnoi Layfieldia mielensä mukaan, mutta Show’n paiskattua vastustajansa kehän läpi chokeslamilla, JBL:n onnistui ryömiä kehän alta pois ja säilytti näin mestaruusvyönsä.


title: Big Show

text: No Way Outin jälkeen Big Show päätyi vähemmän merkittäviin kuvioihin, ja joutui painimaan entistä sumopainin suurmestaria Chad Rowania (Yokozuna Akebono Taro) vastaan WrestleMania 21:ssä, häviten ottelun.


title: Big Show

text: Eräässä Smackdownissa Carlito teki Big Show’lle "Carlitos Cabana"-talk showsegmentissään tarjouksen ryhtyä Carliton henkivartijaksi, mutta Show ei hyväksynyt ehdotusta, jolloin Carlito aikoi puraista omenaa sylkeäkseen sen Big Show’n naamalle, mutta Show nappasi omenan ja puraisi siitä oikein ison palan, sylkeäkseen sen Carliton naamalle. Omena oli kuitenkin myrkytetty, ja Show taintui maahan, jolloin Carlito otti myrkyttämättömän omenan ja sylki Big Show’ta.


title: Big Show

text: Carlito sai myöhemmin toisen ison miehen (joskaan ei niin ison, kuin Big Show) taakseen, Matt Morganin. Judgement Day-PPV:ssä Big Show kohtasi Carliton, ja hävisi tälle, kun Morgan sekaantui otteluun ja iski F5-liikkeen Big Show’lle.


title: Big Show

text: Big Show siirtyi "rosteriarvonnassa" RAW:n leipiin 27. kesäkuuta 2005, ja tuhosi siirtymisottelussaan Gene Snitskyn.


title: Big Show

text: Seuraavalla viikolla Big Show otteli joukkueena Kanen kanssa Snitskya ja Edgeä vastaan. Show ja Kane korjasivat voiton kotiin.


title: Big Show

text: Unforgiven-PPV:ssä Big Show kohtasi jälleen Snitskyn, tuhoten tämän uudelleen.


title: Big Show

text: Kane ja Big Show ottelivat 1. marraskuuta Taboo Tuesday-PPV:ssä hallitsevia World Tag Team mestareita, Lance Cadea ja Trevor Murdochia vastaan joukkuemestaruudesta. Show ja Kane tuhosivat Caden ja Murdochin, vieden mestaruudet itselleen. He myös puolustivat seuraavassa RAW:ssa joukkuemestaruutta uusintaottelussa Cadea ja Murdochia vastaan, mutta nyt ottelussa ei ollut hylkäyksiä, joten he saattoivat tehdä mitä halusivat. Ottelu päättyi, kun Kane ja Big Show iskivät Trevorin double chokeslammilla selostajapöydän läpi ja selättivät hänet.


title: Big Show

text: Kun SmackDown!iin järjestettiin RAW:n Edgen ja SmackDown!in silloisen World Heavyweight-mestarin Batistan välinen ottelu, sekaantuivat Big Show ja Kane siihen, auttaen Edgen voittoon, yrittäen todistaa RAW:n paremmuutta SmackDown!iin nähden.


title: Big Show

text: Eräässä RAW:ssa team RAW (Carlito, Chris Masters, Big Show, Kane ja Shawn Michaels) hyökkäsivät team Smackdownin (Batista, Rey Mysterio, JBL, Randy Orton, Bobby Lashley) kimppuun RAW:n areenan pysäköintialueella. Big Show ja Kane tekivät jälleen tuhoa, kun he iskivät Batistan double chokeslammilla auton konepellille.


title: Big Show

text: Survivor Seriesin tultua Big Show ja Kane olivat team Smackdownille kovin pala koko ottelussa, mutta kuitenkin team Smackdown onnistui osoittamaan paremmuutensa, ja voitti team RAW:n.


title: Big Show

text: Big Show ja Kane kohtasivat Armageddon-PPV:ssä Smackdownin Rey Mysterion ja Batistan, vieden voiton, ja saaden kostonsa Smackdownista.


title: Big Show

text: Kun Vince McMahon oli määrännyt eliminointikammio-ottelun New Years Revolution-PPV:hen, päätti Triple H pilata Show’n mahdollisuudet päästä mukaan otteluun, ja aiheutti tälle karsinnoissa diskauksen. Kun Triple H otteli omaa karsintaotteluaan Kanea vastaan, Big Show sekaantui, ja tuomarin selän takana antoi Hunterille yhdessä Kanen kanssa double chokeslamin, ja Kane selätti Hunterin, varmistaen näin, että myöskään Triple H ei mene eliminointikammioon tavoittelemaan mestaruutta.


title: Big Show

text: New Years Revolutionissa Big Show kohtasi Hunterin ottelussa, häviten HHH:n käytettyä likaisia keinoja.


title: Big Show

text: WrestleMania 22:ssa Big Show ja Kane puolustivat mestaruuttaan Chris Mastersia ja Carlitoa vastaan, säilyttäen kullan yhä vyötäröllään, mutta Wrestlemanian jälkeisessä RAW:ssa he hävisivät sen Spirit Squadille. Kane ja Big Show saivat myös uusintaottelun, mutta Kane sekosi ja tuhosi jokaisen kehässä olevan. Kun Big Show kysyi, onko Kanella kaikki hyvin, Kane vastasi, että ei ole, ja ryhtyi tuijottamaan Big Show’ta, joka yritti rauhoitella Kanea. Kane kuitenkin tönäisi Show’ta, joka tönäisi takaisin. Kane iski kätensä Show’n kurkkuun, aikoen iskeä chokeslamin. Show yritti ensin saada Kanen kättä irti, mutta iski sitten oman kätensä Kanen kurkkuun. Kane kuitenkin työnsi sormensa Big Show’n silmiin ja iski yli 200-kiloiselle Show’lle chokeslaminsa.


title: Big Show

text: Seuraavassa RAW:ssa Kanen tuhottua Rob Conwayn, Kane kävi kehäkuuluttaja Lilianin kurkkuun kiinni, koska tämä mainitsi päivämäärän 19. toukokuuta, jolloin Kanen elokuva "See No Evil" saa ensi-iltansa. Show kuitenkin juoksi pelastamaan Lillianin ja iski chokeslaminsa Kanelle, joka vain nousi istumaan Show’n kävellessä pois.


title: Big Show

text: Backlashissa Kane ja Big Show kohtasivat, mutta ottelu päättyi ratkaisemattomana.


title: Big Show

text: Kun WWE herätti ECWn henkiin, järjestettiin ennen ECW One Night Stand-PPV:tä "WWE vs ECW head to head"-erikoistapahtuma. Eräs tapahtuman otteluista oli ECW vs WWE Battle Royal. Ottelun lopussa Randy Orton eliminoi Kurt Anglen, ja luuli näin hankkineensa WWE:lle voiton, mutta hänen lisäkseen kehässä yhä oleva Big Show repi RAW-paitansa pois, ja alta paljastui ECW-paita. Show heitti Ortonin ulos ja toi näin ECW:lle voiton.


title: Big Show

text: 12. kesäkuuta 2006 pidetyssä uuden ECW:n debyytti TV-show’ssa Big Show osallistui jälleen Battle Royaliin, ollen dominoiva, mutta lopussa Sabu kuitenkin hyppäsi tuolin kanssa Show’n selkään ja onnistui eliminoimaan tämän.


title: Big Show

text: Big Show voitti Rob Van Damilta ECW-mestaruuden Paul Heymanin avustuksella, ja on säilyttänyt vyönsä monia painijoita vastaan. Big Show on myös ainoa painija, joka on voittanut sekä ECW:n, WCW:n, että WWE:n päämestaruudet. Heidän seuraavan kohtaamisensa Rob Van Dam voitti.


title: Big Show

text: Hän hävisi Triple Threat-kolminottelun King Bookerille tämän selätettyä John Cenan ulkopuolisen häirinnän turvin. Hän menetti ECW:n mestaruuden Elimination Chamber-ottelussa, jonka voitti Bobby Lashley.Elimination chamberin jälkeen Big Show oli Bobby Lashleyta vastaan ECW:n mestaruudesta, mutta hävisi sen. Pian Lashleyta vastaan käydyn ottelun jälkeen Big Show katosi WWE:stä kunnes palasi vuoden 2008 No Way Outissa haastaen nyrkkeilijä Floyd "Money" Mayweatherin


title: Big Show

text: Ennen Mayweatherin kohtaamista Big Show otteli esim. toista nyrkkeilijää Brandon Hilliä vastaan voittaen hänet ylivoimaisesti. Kun oli Big Show’n ja Mayweatherin punnituksen aika, Big Show kutsui omat taustajoukkonsa ja kehän ympärille saapui monia showpainijoita. Lopuksi Big Show heitti Mayweatherin ulos kehästä.


title: Big Show

text: Big Show koetti voittaa Chris Jericholta tämän Intercontinental Championshipin. Big Show voitti ottelun diskauksella mutta ei saanut mestaruutta koska mestaruus ei vaihdu diskauksella.


title: Big Show

text: Big Show oli ennen Wrestlemaniaa vieraana Late Night with Conan O'Brienissa.


title: Big Show

text: Ennen Wrestlemaniaa Big Show otteli 4 vs. 4 ottelussa. Toisessa tiimissä olivat Ric Flair, Triple H, Shawn Michaels ja John Cena. Ja toisessa tiimissä olivat Randy Orton, Big Show, JBL ja Umaga. Ottelu ei sujunut ongelmitta. Ensin ottelua tuli häiritsemään Finlay jolloin JBL lähti tappelemaan Finlayn kanssa. Sitten tuli Batista ja Umaga alkoi tappelemaan Batistan kanssa. Big Show’n ollessa kehävuorossa Orton huuteli ja määräili Big Show’lle jolloin Big Show raivostui ja teki Ortonille chokeslamin ja lähti pois.


title: Big Show

text: Wrestlemaniassa 24:ssä Big Show kohtasi Mayweahterin. Aluksi Big Show ei saanut kunnon otetta Floydista. Kun Show pääsi niskanpäälle niin Mayweather oli helisemässä. Floydin manageri oli jo viemässä Floydia pois, mutta Big Show haki hänet takaisin. Eräs Mayweatherin kulmamiehistä löi Show’ta tuolilla jolloin Show teki hänelle chokeslamin. Mayweather sai yliotteen lyöden Show’ta monesti tuolilla ja lopuksi korulla käyttäen sitä nyrkkirautana. Sekavien tapahtumien jälkeen Mayweather voitti tyrmäyksellä.


title: Big Show

text: The Great Khali halusi pyytää Big Show’lta anteeksi pari viikkoa tapahtunutta häirintää intialaiseen tyyliin. Khali ja hänen apurinsa antoivat Show’lle pyhän joen vettä, viiniä, kanan ja vuohen. Big Show ja Khali kättelivät mutta sen jälkeen Show löi Khalin tajuttomaksi ja lähti pois. Vihdoin Backlashissä he kohtasivat. Khali dominoi selvästi ottelua mutta Show sai tehtyä Khalille chokeslamin ja voitti ottelun. Ennen One Night Standia, ECW:n entinen manageri Armando Estrada sopi entisten ECW:n mestareiden välille neljän miehen Singapore Cane ottelun, josta Estrada unohti Big Show’n. Ennen ONS:ä oli tag team ottelu, joissa ottelivat CM Punk, Tommy Dreamer, John Morrison ja Chavo Guerrero. Ottelun loppuhetkillä Big Show tuli hakkaamaan kaikkia ja kertoi yleisölle laittaneensa itsensä Singapore Cane otteluun. One Night Standissa Big Show dominoi ottelun alkua kunnes kaikki paitsi Big Show saivat kepit ja hakkasivat niillä Big Show’ta kaikki samaan aikaan, mutta lopulta Big Show raivostui ja hakkasi kaikkia ja lopuksi selätti Dreamerin ja lunasti mestaruus-ottelun Kanea vastaan Night Of The Championsiin. Otteluun pääsi mukaan myös Mark Henry, joka lopulta voitti ottelun ja tuli ECW-mestariksi.


title: Big Show

text:
Vuoden 2008 loppupuolella on Big Show feudasi The Undertakerin kanssa. Hän muun muassa runnoi Undertakerin Unforgivenissa, sekä voitti Undertakerin No Mercyssä Knock Outilla. Lisäksi hän otteli Undertakeria vastaan Last Man Standing ottelun Cyber Sundayssä, Casket ottelun Survivor Seriesissä, sekä yhdessä SmackDownissa Steel Cage ottelun. Nämä kolme ottelua hän kuitenkin hävisi.
Royal Rumblessa hän osallistui Royal Rumble otteluun. Hän tuli viimeisenä kehään ja hänet eliminoi Randy Orton kuudenneksi viimeisenä. Kun hänet oli jo eliminoitu, hän vetäisi reunuksella olleen Undertakerin jalasta lattialle ja täten eliminoi Takerin. No Way Out 2009:ssä hän oli mukana Elimination Chamber matsissa joka taisteltiin WWE mestaruudesta. Hänet eliminoitiin kolmantena kun Jeff Hardy iski hänelle Swanton Bombin kammion katolta. 02. maaliskuuta RAW:ssa Show ilmoitettiin #1 haastajaksi World Heavyweight mestaruudesta WrestleMania 25:ssä. Ennen sitä hänellä oli juonikuvio Edgen ja John Cenan kanssa, jotka myös ottelivat samaisessa mestaruus-ottelussa. Ottelun lopussa Cena iski ensin Big Show’lle Attidute Adjustmentin ja heti perään iski Edgen samalla heitolla Big Show’n päälle ja selätti Show’n.


title: Big Show

text:
13. huhtikuuta Big Show siirtyi takaisin RAW:n WWE Draftissa. Backlashissä Big Show sekaantui John Cenan ja Edgen väliseen World Heavyweight mestaruusotteluun ja heitti Cenan Chokeslamilla valospotin läpi. Big Show kohtasi Cenan Judgment Dayssä ja Extreme Rulesissa. Hän kuitenkin hävisi kummatkin ottelut.
Night of Championsissa hän korvasi Edgen Chris Jerichon Tag Team parina ja tuli näin ollen yhdistetyksi Tag Team mestariksi. Jericho ja Big Show voittivat Cody Rhodesin ja Ted DiBiasen. Summerslamissa kaatui Cryme Tyme, Breaking Pointissa MVP ja Mark Henry ja Hell In A Cellissä Batista ja Rey Mysterio. Bragging Rightsissa Show osallistui Team RAW vs. Team Smackdown otteluun. Ottelussa Big Show petti Team Rawin ja iski Kofi Kingstonille KO Punchin. Seuraavassa Rawissa hän kertoi että Smackdownin GM Theodore Long oli luvannut hänelle World Heavyweight mestaruusmatsin, jos Show auttaisi Team Smackdownin voittoon. Hän kohtasi Survivor Seriesissä silloisen mestarin Undertakerin ja Tag Team parinsa Chris Jerichon. Undertaker vei voiton, kun hän sai Big Show’n luovuttamaan Hell's Gateen. WWE TLC:ssä JeriShow menetti Unified Tag Team mestaruudet D-Generation X:lle. 8. helmikuuta 2010 Big Show voitti jälleen Unified Tag Team mestaruudet tällä kertaa The Mizin kanssa triple threat elimination tag team matsissa, jossa olivat mukana myös mestarijoukkue DX ja Straightedge Society(CM Punk ja Luke Gallows). Wrestlemaniassa ShoMiz puolusti mestaruuksiaan John Morrisonia ja R-Truthia vastaan. He voittivat, kun Big Show iski KO Punchin Morrisonille.


title: Big Show

text: Draft 2010 tapahtuman alussa Big Show ja The Miz hävisivät Tag team vyöt Hart Dynastylle. Ottelun jälkeen Show hyökkäsi Mizin kimppuun syyttäen tätä häviöstä jolloin Big Show kääntyi faceksi (hyvis). Seuraavassa Smackdownissa Theodore Long sopi Big Show’n ja Jack Swaggerin välille mestaruusmatsin World Heavyweight Championshipista WWE Over the Limittiin. 7. toukokuuta Show hyökkäsi Swaggerin ja Kanen välisen ottelun jälkeen tekemällä Swaggerille chokeslamin kuulutus pöydälle. Seuraavan viikon SmackDownissa hän tuhosi Swaggerin kaikki palkinnot, mitkä hän oli vuosien varrella saavuttanut. Over The Limitissä Big Show voitti Swaggerin diskauksen takia, mikä tarkoittaa sitä että Swagger säilytti World Mestaruuden. 27. toukokuuta SmackDown jaksossa Teddy Long ilmoitti Big Show’n olevan automaattisesti jatkossa WWE:n uudessa PPV:ssä WWE Fatal 4-Way:ssä Swaggeria vastaan 4 miehen matsissa, koska Swagger hävisi diskauksella Over The Limitissä. Muut miehet olivat Rey Mysterio ja CM Punk.


title: Ugarit

text:
Ugarit (nykyinen "Ras Šamra", arabiaksi رأس شمرة 2 "fenkoliniemi") oli muinainen kaupunki Foinikiassa. Ugarit oli kooltaan melko pieni, mutta sieltä on löydetty nuolenpäätekstejä. Ugaritin kieli on keskiseemiläinen, ja vanhempaa perua kuin kanaanin kieli.
Paikka sijaitsee Välimeren rannalla Pohjois-Syyriassa Latakian lähellä. Kaupunki kukoisti 1450–1195 eaa. Egypti ulotti vaikutuksensa tänne. Ugarit kävi kauppaa Mesopotamian ja mykeneläisten kanssa.
Kaupungissa kehitettiin nuolenpääkirjoitus-aakkoset. Ryöstelevien merikansojen hyökkäys 1190 eaa. tuhosi Ugaritin.


title: Ugarit

text:
Ugarit oli merkittävä kauppakaupunki, jossa ristesivät etelästä pohjoiseen ja maalta merelle kulkeneet kauppareitit. Kaupungin läpi kulki viiniä, öljyä, tekstiiliejä ja puuta. Itse kaupungissa tuotettiin purppuraväriä.
Tällöin mykeneläisaikana se kävi merikauppaa Kreikan Mykenen kanssa ja maakauppaa mm. Mesopotamian kanssa.
Ugaritissa vaikuttivat siellä asuneiden kanaanilaisten liäksi myös alueella likkuneet babylonialaiset, hurrilaiset, kyproslaiset ja aigeialaiset. Arviolta 16% kaupungin asukkaista oli muualta tulleita.


title: Ugarit

text:
Ugarit on nykyisessä Syyriassa, Latakian kaupungista pohjoiseen. Ugarit oli ajalle tyypillinen pieni kaupunkivaltio. Kaupungiksi Ugarit oli tuon ajan mittojen mukaan keskikokoinen. Ugaristissa asui huipussaan 1200-luvulla eaa. noin 8000 ihmistä.
Lisäksi 150-190 pikkukaupungissa ja kylässä sekä muualla valtakunnassa asui 25 000 asukasta.. Toisten tietojen mukaan asukkaita olisi ollut itse kaupungissa 5 000-10 000 ja maaseudulla 50 000. Ugaritin pinta-ala on noin 15-30 ha. Ugaritin valtio kattoi 60 km2. Valtion pohjoisraja oli Mons Casius, ja eteläraja Orontes-joki Suurimmillaan Ugarit valvoi 2 000 km2 kokoista aluetta.


title: Ugarit

text: Kaupungista on löydetty sumeriksi, akkadiksi, heetiksi ja ugariitiksi kirjoitettuja savitauluja ja kypros-minolaista kirjoitusta, sekä egyptiläisiä ja luuvilaisia hieroglyfejä.


title: Ugarit

text: Paikalla on ollut kylä-asutusta jo 6000 eaa. jolloin seuduilla vallitsi Amuqin kulttuuri. Se oli Pohjois-Levantin paras luonnonsatama ja oli kuparia tuottavan Kyproksen koilliskärkeä vastapäätä. Kauppa ulottui Kreetaan minolaisen kulttuurin alueelle, Egyptiin ja itään Mesopotamiaan. Myös Mykenen aikoina kaupunki kävi kauppaa Egyptin, Syyrian, Kyproksen ja Mykenen kanssa. Egyptin keskivaltakunnan 12. dynastian faaraon Sesostris II:n (1971–1926 eaa.) tiedetään löytöjen perusteella käyneen Ugaritissa. Silloin siellä oli Daganin temppeli, ja muita pienempiä temppeleitä. Kaupungista on löydetty Amenofis III:n sfinksi.


title: Ugarit

text: Samoihin aikoihin Ugaritissa oli Kreetan kauppasiirtola, babylonialaisia sylinterisinettejä. Aleppo ja Mari olivat hyvissä väleissä kaupungin kanssa. Hurrilaisten saapuminen taannutti aluetta, niin kuin tätäkin kaupunkia. Thuthmosis-kuninkaiden jälkeen kaupunki egyptiläistyi uudelleen.


title: Ugarit

text: Kaupungissa otettiin käyttöön nuolenpääkirjoitusaakkoset, joissa oli 30 merkkiä noin 1400 eaa. Sillä kirjoitettiin muun muassa Keret- ja Akhas-eepokset. Kanaanilaisen uskonnon jumalien kuningas oli El, hedelmällisyyttä ja säätä valvoi Alijan-Baal, rakkautta ja sotaa Anat, Auringon ja kuun jumalatar Shapash, kuun jumala Jarik, kuoleman jumala Mot, seppien ja taiteilijoiden jumala Koshar-va-Khasis ja monia muita jumaluuksia.


title: Ugarit

text: Ugarit kasvoi alueensa keskeiseksi kaupungiksi noin 1450–1350 eaa. Sen alainen valtio laajeni sadan kylän tai kaupungin alueelle. Tuohon aikaan kaupunkiin rakennettiin 900 neliömetrin kokoinen palatsi.


title: Ugarit

text:
Faaraoiden Amenhotep II, Thutmosis IV ja Amenhotep III aikoihin kaupunki oli Egyptin vallan alla, mikä ei liene ugaritilaisia pahemmin häirinnyt. Ugarit tasapainoitteli heettiläisen ja egyptiläisen suurvallan
välissä. He kykenivät säilymään molempien vallasta itsenäisinä.


title: Ugarit

text:
Mutta sitten heettiläiset alkoivat laajantaa valtakuntaansa. Ammithtamru I pyysi apua Egyptiltä heettiläisä vastaan. Heettiläisten painostuksen alla
Niqmaddu II 1370–1340 eaa. siirtyi heettiläisten, Egyptin vihollisen puolelle, kun suuri heettiläinen valloittajakuningas oli lyönyt Mitannin valtakunnan. Samaan aikaan Egyptin faarao Ekhnaton suhtautui välinpitämättömästi ulkopolitiikkaan eikä auttanut Ugaritia. Heettiläiskuningas Shuppilulimas linnoitti Ugaritin etelärajan, joka ulottui Byblokseen asti.
Noin 1360 eaa maanjäristys vaurioitti pahoin kaupunkia, joka rakennettiin uudelleen entistä ehommaksi. Talot tehtiin kivistä, merkkihenkilöille suuria asumuksia, rakennettiin vahvat kaupungin muurit.


title: Ugarit

text:
Heettiläistenkin kanssa saatiin hyvä vasallisopimus, ja Ugarit saattoi laajentaa aluettaan. Shuppiluliuman seuraaja Mursili II jatkoi samaa linjaa kuin isänsä seuraavan Ugaritin kuninkaan Niqmepan kanssa. Edelleen Hattushili III ja Ammistamru II:n kanssa säilyivät hyvät välit, ja ihme kyllä niin myös heettiläisten viholliseen Egyptiin. Ugarit salli heettiläisten pitää kaupungissa varuskuntaa, ja osallistui
egyptiläismielisten kapinoiden kukistamiseen.


title: Ugarit

text: Lopulta heettiläiset ja Egypti sopivat riitansa Kadeshin taistelun jälkeen, mikä ei tietenkään Ugaritin asemaa huonontanut. 1200-luvun puolivälissä Assyria alkoi hyökkäillä heettiläisten kimppuun. Alussa Ugarit maksoi tämän takia tukiveroa heettiläislle, mutta myöhemmin sen oli pakko lähettää sotilaitaan heettiläisten avuksi.


title: Ugarit

text: Ugarit Ramses II:n aikaan joutui Egyptin vallan alle.


title: Ugarit

text: Ugarit oli Egyptin vallassa vielä Merenptahin aikoina. Näihin aikoihin Ugaritin omistivat mykeneläiset ja kyproslaiset.


title: Ugarit

text:
Itäisen Välimeren lähistöillä tuhoja tehneet merikansat hyökkäsivät Ugaritiinkin noin 1192-1990 eaa.
Ugarit pyysi Aalshiasta (ilmeisti Kypros) ja Karkemishista apua. Ugaritin laivasto oli muualla, ja
niinpä merikansojen pysäyttäminen oli mahdotonta.
Hyökkääjät tuhosivat
jja ryöstivät kaupungin. Tämä tapahtui myöhäishelladisen LHIIIB-kauden päättyessä.


title: Ugarit

text: Viimeiset Ugaritin kuninkaat


title: Tapas

text: Tapakset ovat espanjalaisessa ruokakulttuurissa alkupaloina tai viinin seuraksi tarjottavia pikkusuolaisia. Tapaksen ideana on, että ruoka koostuu suupaloista, joita syödään käsin. Tapas on pieni aperitiivipala, joka nautitaan yleensä ennen lounasta tai illallista tai yhä useammin myös sen korvikkeena. Pohjois-Espanjassa nämä herkut tunnetaan nimellä "pincho". Espanjan kielen sana "tapa" tarkoittaa alkujaan kantta tai korkkia. Ennen "tapa" oli yleensä maksuton. Nyt käytäntö vaihtelee eri puolilla Espanjaa. Esimerkiksi Madridissa saa automaattisesti ja ilmaiseksi jotain pikkupurtavaa viini- tai olutlasin seuraksi. Pohjois-Espanjassa runsaasta valikoimasta pinchoja joutuu yleensä maksamaan.


title: Tapas

text: Tapaksen synnystä on monenmoista tarinaa. Kerrotaan, että 1200-luvulla elänyt kuningas Alfonso X joutui sairautensa vuoksi syömään ruokansa ja juomaan juomansa pieninä annoksina. Huomattuaan, että pikkupalojen syönti alkoholin kanssa esti hyvin humaltumisen, hän määräsi, että kaikissa Kastilian kapakoissa juoman kanssa tuli tarjoilla pieniä ruoka-annoksia. Lautasen sijaan kinkku-, juusto- tai makkarapala pantiin lasin päälle, mistä se sai nimensäkin ("tapa" tarkoittaa kantta tai peittoa).


title: Tapas

text: Joidenkin mielestä tapas-keksinnön kunnia kuuluu 1800-luvun lopussa kuninkaaksi nousseelle Alfonso XIII:lle, joka kesällä Andalusian-matkallaan päätti levähtää Ventorillo del Chanton -nimisessä majatalossa. Tuuli puhalsi hiekkaa niin kovin, että tarjoilija laittoi kuninkaan sherrylasin päälle kinkkusiivun. Kuningas ihastui keksintöön niin paljon, että käski tarjoilijan panemaan kinkkusiivun lasin päälle myös seuraavalla kierroksella, ja kuninkaan seurue otti mallia hänen esimerkistään.


title: Tapas

text: Joka tapauksessa tapas-kulttuurin varsinaisena syntymäseutuna pidetään Etelä-Espanjan Andalusiaa. Perimätiedon mukaan pientä lautasta, leipäpalaa tai ilmakuivatun kinkun ohutta viipaletta on käytetty sherrylasin kantena erityisesti Jerez de la Fronteran sherrykaupungissa. Niin sherry ei menettänyt aromiaan eivätkä kärpäset lentäneet maistamaan juomaa sillä aikaa, kun lasillistaan nauttiva seurusteli tuttaviensa kanssa.


title: Tapas

text: Arkisemman tarinan mukaan pienten ruoka-annosten nauttiminen sai alkunsa yksinkertaisesti siitä, että raskaita maanviljelystöitä tekevät jaksaisivat lounaaseen asti.


title: Tapas

text: Espanjalaiset tapakset eli alkupalat eivät yleensä ole monimutkaisia valmistettavia. Alun perin lieden käyttöä pyrittiin välttämään tapas-palojen valmistuksessa. Kaikissa hyvissä ravintoloissa on nykyään tarjolla tapas-valikoima. Tapaksia on satoja, jopa tuhansia erilaisia. Tapaksina voidaan tarjoilla muun muassa:


title: Reaalisosialismi

text: Reaalisosialismi on Rudolf Bahron muotoilema käsite, jolla tarkoitetaan käytännössä toteutunutta sosialismia itäblokin maissa. Bahro kirjoitti asiasta teoksessaan Vaihtoehto (1977). Hänen ja muiden kanssa-ajattelijoiden mukaan nämä maat eivät olleet yhteiskuntajärjestelmiltänsä tosiasiallisesti sosialistisia vaan ”reaalisesti olemassaolevaa sosialismia”.


title: David E. Kelley

text: David Edward Kelley (s. 4. huhtikuuta 1956 Waterville, Maine) on yhdysvaltalainen televisio- ja elokuvatuottaja sekä käsikirjoittaja. Kelley muistetaan varsinkin luomistaan televisiosarjoista, kuten "L.A. Law", "Rooman sheriffi", "Ally McBeal", "Käytäväpeliä", "Oikeus ja kohtuus", "Boston Legal", "Chicagon lääkärit" ja "Monday Mornings". Kelley on suorittanut loppututkinnon yhteiskuntatieteissä Princetonin yliopistossa sekä oikeustieteessä Bostonin yliopistossa ja toiminut ennen tuottajan uraansa lakimiehenä. Hän on saanut 23 Emmy-ehdokkuutta ja voittanut niitä yhdeksän.


title: David E. Kelley

text: Kelley on ollut vuodesta 1993 naimisissa näyttelijä Michelle Pfeifferin kanssa. Pariskunnalla on kaksi lasta: yhteinen poika sekä tytär, jonka Pfeiffer adoptoi ennen heidän avioliittoaan.


title: Kousséri

text: Kousséri on kaupunki Kamerunissa. Se sijaitsee Charijoen rannikolla, Tšadin rajalla. Kaupungin vuonna 2005 laskettu väkiluku on 89 132. Väestönkasvu on nopeaa, ja joidenkin lähteiden mukaan asukasmäärän on arveltu kasvavan joka vuosi kymmenellä prosentilla.


title: Mustamiekka

text: Mustamiekka ("Darksword") on Margaret Weisin ja Tracy Hickmanin yhdessä kirjoittama 4-osainen sarja, joka sijoittuu maagiseen paikkaan nimeltä Merilon. Sarjan viimeisen osan "Mustamiekan perintö" Margaret Weis kirjoitti yksin, ilman Tracy Hickmania. Mustamiekan on kustantanut Kustannus Oy Jalava.


title: Mustamiekka

text: Mustamiekka-sarjan kirjat ovat:


title: Anaun kulttuuri

text: Anaun kulttuuri eli Namazgan kulttuuri vallitsi kuparikaudelta alkaen Turkmenistanin eteläosan keitailla noin 4500–2000 eaa. Anaun alueella. Sen kylien asukkaat saivat elantonsa kasteluviljelystä. Jo noin alkaen 7000 eaa. viljelykylät suurenivat ajan mukana, mutta kuivuudet aiheuttivat asutuksessa autioitumisia ja taantumisia. Oletetaan maanviljelyn levinneen tänne Lähi-idästä. Kauppakumppani Mesopotamia lienee vaikuttanut myöhemmin tämän alueen kehitykseen. Tämä alue oli myöhemmän Silkkitien varrella.


title: Anaun kulttuuri

text: Linnoituksia tehtiin jo 4000 eaa. Tämä kulttuuri alkoi kaupungistua noin 2600 eaa. luultavasti kehittyneemmän Mesopotamian vaikutuksen takia. Liikkuvat pohjoiset paimentolaiset uhkaisivat keitaiden kaupunkeja ja kyliä. Noin 2500–2000 eaa. alkoi alueelle saapua indoiranilaisia heimoja, ja noin 2000 eaa. asutuksen painopiste siirtyi itään Margianakulttuurin alueelle. Samoihin aikoihin oli asutusta Anaun lisäksi myös Altyn Tepessä ja Namazgassa.


title: Anaun kulttuuri

text: Vaikka suuria asutuskeskuksia syntyi, Anaun kulttuuria ei pidetä sivilisaationa, kun kirjoitusta ei käytetty. Pronssikaudella Anaun/Namazgan kulttuurin keskukset lienevät kasvaneen melko suuriksi. Myöhempi pronssikauden Margianakulttuuri oli Uzbekistanissa Anaun kulttuurista pohjoiseen.


title: Anaun kulttuuri

text: Ashabadista kaakkoon sijainneen Anaun eli Namazgan kulttuuri kukoisti noin 4500–2000 eaa. suunnilleen Turkmenistanin ja Iranin rajaseudulla Kaspianmeren etelärannasta itään alueella, missä etelän vuoriston joet laskevat kuivaan aroon ja autiomaahan. Sen suuriksi keskuksiksi kasvoivat pronssikaudella Altyn-Tepe ja Namazga. Vuonna 4500 eaa. Anau I aloitti kylänä noin 5000 eaa., ajalla, jolloin oli Djeitunin pieni maanviljely-yhdyskunta. Vastaava oli Namazga Tepe I (Namasga Tepe) n. 5000–4000 eaa.


title: Anaun kulttuuri

text: Koska Anaun kulttuuri ja myöhempi esiharappalainen Amrin kulttuuri käytti geometrista keramiikkaa, näiden välillä voi olla yhteys. Eräässä vaiheessa Turkmenistanin, Iranin ja Indusjoen laakson kulttuurit olivat samantyyppistä kulttuurialuetta ja on oletettu, että tätä aluetta olisi asuttanut "mlecchas"-kansa joskus 5000–2600 eaa. Vuoristossa käytettiin pohjavettä kasteluun mm Vahš-joen laaksossa Kopet Dagin ja Babadugin alueella.


title: Anaun kulttuuri

text: Maanviljely levisi Tejenin, Murgabin, Amu Darjan ja Zeravshanin jokilaaksoihin, mm. nykyisiin Buharaan ja Merviin. Amu-Darjassa ns. Kushan-kaudella jolla vuoristoalueet tulivat täällä maanviljelyn piiriin oli kehittynein muinainen kanavasysteemi Chorasmiassa. Kuivuus ajoi ihmiset hylkäämään asteittain Tejenin ja Murgabin jokilaaksot.


title: Anaun kulttuuri

text: Alueelle syntyi peltojen keinokasteluun perustuva Anaun kulttuuri, jolloin jo saattoi olla kamelin vetämiä vaunuja. Noin 4000 eaa. on varhaisia merkkejä alueen linnoittamisesta. Merkittävä kehitys kohti sivilisaatiota alkoi 3500 eaa. Mesopotamian kehityksen vetäessä tämän alueen imuunsa kaukokaupan välityksellä. Kaupungistumista edeltävä esiurbaani vaihe oli 3000–2600 eaa. ja kaupunkimaisia temppeleitä sisältäviä taajamia sisältävä vaihe 2600–2000 eaa. Tällöin luokkayhteiskunta oli syntynyt.


title: Anaun kulttuuri

text: Viimeistään 2500–2000 eaa. alueelle alkoi saapua luultavimmin indoiranilaisia heimoja. Varsinainen Namazgan kulttuuri taantui itäisen Margianakulttuurin voimistuessa noin 2000 eaa. Näin painopiste siirtyi Amu-Darjan eli Oxuksen jokilaaksoon. Missarian tasangolla oli noin 1500–700 eaa. Dahkistanin kompleksi, jossa oli linnoittetuja keskuksia, jotka elivät kasteluviljelyllä. Ne hylättiin noin 500 eaa.


title: Anaun kulttuuri

text: Maanviljely lienee levinnyt Anaun kulttuurin alueelle Lähi-idästä jo 7000 eaa. ellei aiemminkin. Noin 6500 eaa. Pohjois-Iranin Kopet-Dagin vuoristossa oli pieniä maataloskyliä, joista väestö saattoi siirtyä aavikon keitaisiin.


title: Anaun kulttuuri

text: Ennen varsinaista kaupunkiasutusta, muun muassa margianakulttuuriia alueelle syntyi suuria kasteluun perustuvia kyliä, joita koetteli myöhemmin ankara kuivuus. Varhaisia keskuksia olivat Anau, Namazga, Altyn Tepe ja Dheitun Atrak-joenlaaksossa Margianan keskuksesta länteen. Melko lähellä tätä aluetta on mm. Shah Tepe ja Tepe Hissar. Myöhemmän Anaun kulttuurin eteläpuolisilla, Iranin pohjoisrajan tuntumassa sijaitsevilla Koped Dag (Kopet Dag)-vuorilla oli maanviljelyasutusta 6000 eaa. Alueella on ollut noin vuodesta 6000/5000 eaa. asutusta, Jaitunissa 30 km pohjoiseen Ashabadista ja Namagazassa.


title: Anaun kulttuuri

text: Anaun eli Namazgan kulttuuri oli Kaspianmeren kaakkoispuolen jokilaaksossa.


title: Alois Eliáš

text: Alois Eliáš (29. syyskuuta 1890 – 19. kesäkuuta 1942) oli tšekkoslovakialainen kenraali ja poliitikko. Hän toimi Böömin ja Määrin protektoraatin pääministerinä maata miehittäneen Saksan alaisuudessa, mutta teki samalla yhteistyötä paikallisen vastarintaliikkeen ja Tšekkoslovakian Lontoossa olleen pakolaishallituksen kanssa. Saksalaiset pidättivät hänet vuonna 1941 ja hänet teloitettiin seuraavan vuoden puolella.


title: Alois Eliáš

text: Eliáš syntyi Prahassa vuonna 1890 ja palveli ensimmäisessä maailmansodassa Tšekkoslovakian legioonassa Venäjällä. Vuonna 1917 hänen onnistui saapua Venäjältä Ranskaan Yhdysvaltojen kautta ja vuonna 1919 hän otti osaa Tšekkoslovakian rajanaapureidensa Puolan ja Unkarin kanssa käymiin rajakahakoihin. Vuosina 1921-23 Eliáš opiskeli Pariisin sotilasakatemiassa ja työskenteli vuodesta 1924 maan pääesikunnassa. Vuosina 1931-33 hän johti Tšekkoslovakian edustustoa Kansainliiton aseistariisuntakomissiossa Genevessä. Tämän jälkeen hän komensi useita sotilasyksiköitä yleten kenraalimajuriksi vuonna 1936. Hänestä tuli Tšekkoslovakian viestintäministeri vuonna 1938 ja hän toimi virassaan maan saksalaismiehitykseen saakka.


title: Alois Eliáš

text: 27. huhtikuuta 1939 Eliášta tuli Böömin ja Määrin protektoraatin pääministeri. Astuessaan virkaansa hän lupasi entiselle presidentille Edvard Benešille tekevänsä voitavansa miehitetyn maan hyväksi ja järkeili, että jollei hän olisi ottanut virkaa vastaan, olisi siihen päätynyt joku maan vihollisista. Virkaa hoitaessaan Eliáš uhmasi natsihallintoa useaan otteeseen; hän kieltäytyi esimerkiksi vannomasta uskollisuudenvalaa Adolf Hitlerille ja kieltäytyi myös allekirjoittamasta juutalaisvastaisia lakeja. Hän teki myös yhteistyötä paikallisen vastarintaliikkeen kanssa ja oli yhteyksissä Tšekkoslovakian tuolloin Lontoossa toimineeseen pakolaishallitukseen. Böömin ja Määrin tuolloinen valtakunnanprotektori eli johtava paikallinen saksalainen virkamies Konstantin von Neurath korvattiin lopulta Reinhard Heydrichilla, joka pidätytti Eliáksen 27. syyskuuta 1941. Eliáš tuomittiin kuolemaan yhteistyöstä vastarintaliikkeen kanssa ja hänet teloitettiin Prahassa 19. kesäkuuta 1942.


title: Vahtivuori

text: Vahtivuori on Kuopion keskustana tunnettuun alueeseen kuuluva kaupunginosa ydinkeskustan ja Kallaveden välissä. Vahtivuoren etelärajana on Minna Canthin katu, länsirajana Vuorikatu, pohjoisrajana Suokatu ja itänä rajan muodostaa Kallavesi. Vahtivuoren naapurikaupunginosia ovat Maljalahti pohjoisessa, Väinölänniemi etelässä ja Multimäki lännessä.


title: Vahtivuori

text: Muun muassa Kuopion tuomiokirkko, Kuopion museo, Kuopion taidemuseo, Snellmanin koulu ja Kuopion matkustajasatama sijaitsevat Vahtivuoren kaupunginosassa. Alueella sijaitsee myös esimerkiksi Muikkuravintola Sampo. Kuopion matkustajasataman äärellä järjestetään vuosittain useita tapahtumia, kuten Kuopion viinijuhlat.


title: Vahtivuori

text: Kaupunginosa on muuttunut ihmistoiminnan, muun muassa maanrakennustoiminnan seurauksena huomattavasti runsaan sadan vuoden aikana. Vielä 1900-luvun alussa Kallaveden pinta ulottui lähes Maaherrankadulle asti välillä Suokatu-Lukkarinkatu. Maa-ala on kasvanut siis merkittävästi, ja alueelle on noussut uusia kerrostaloja.


title: Kehruu

text: Kehruu tarkoittaa prosessia, jossa tekstiilikuiduista valmistetaan kierteistä ja kerrattua lankaa.


title: Kehruu

text: Alkuun kuituja kierrettiin langaksi todennäköisesti yksinkertaisesti sormilla hiertämällä, kun havaittiin kierteen vahvistavan kuituja. Myöhemmin kehräämisen apuvälineenä käytettiin värttinää, jossa kepistä ja painosta koostuvan työkalun hyrrämäinen liike auttaa kierteen muodostamisessa lankaan ja jonka ympärille jo valmistunut lanka voidaan kiertää. Rukin keksiminen nopeutti kehruuprosessia entisestään.


title: Kehruu

text: James Hargreavesin vuonna 1767 keksimä kehruukone, Kehruu-Jenny, on teollisen vallankumouksen vertauskuvia, ja se mullisti tekstiiliteollisuuden. Ensimmäiset kehruukoneet toimivat vielä käsikäyttöisesti mutta olivat silti kymmeniä kertoja nopeampia kuin rukki. 1700-luvulla keksittiin myös vesivoimalla toimiva kehruukone.


title: Kehruu

text: Nykyisin sähkö on korvannut veden ja höyryn teollisuuden kehruukoneiden voimanlähteenä, mutta käsin kehräämiselläkin on vielä paljon harrastajia.


title: Kehruu

text: Langan valmistuksessa on useita vaiheita. Esivalmistelut riippuvat käytettävästä materiaalista: esimerkiksi kehrättäessä villaa käsin villa karstataan, pellava puolestaan muun muassa loukutetaan, lihdataan ja häkilöidään. Tavoitteena on saada kuidut yhdensuuntaisiksi. Kehräämöön materiaali tulee yleensä jo osittain esivalmisteltuna topsinauhana, joka vielä tehtaalla kammataan ja venytetään kierteettömäksi esilangaksi.


title: Kehruu

text: Ensin yksittäisille lankasäikeille tehdään kierre värttinällä, rukilla tai kehruukoneella. Sitten kehruukierteiset lankasäikeet kerrataan eli yhdistetään useampisäikeisiksi langoiksi. Kertauskierre tehdään aina päinvastaiseen suuntaan, kuin kehräyskierre.


title: Kehruu

text: Kehrätty lanka jälkikäsitellään esimerkiksi höyryttämällä ja keritään tai vyyhditään odottamaan jatkojalostusta.


title: Jääkiekon maailmanmestaruuskilpailut 2004

text: Vuoden 2004 jääkiekon maailmanmestaruuskilpailut olivat järjestyksessään 68 mestaruuskilpailut ja ne pelattiin 24. huhtikuuta – 9. toukokuuta 2004 Tšekissä, Prahassa ja Ostravassa. Kisat pelattiin kahdessa hallissa, juuri ennen kisoja valmistuneessa Sazka-areenassa (yleisökapasiteetti 17 900) Prahassa ja ČEZ Aréna (yleisökapasiteetti 9 821) Ostravassa.


text: Turnauksen voittaja oli Kanada, Ruotsi sai hopeaa ja Yhdysvallat pronssia. Suomen sijoitus oli kuudes.


text: Turnauksessa tehtiin uusi yleisöennätys, paikan päällä kisoja oli seuraamassa 552 097 katsojaa. Tätä ennen ennätystä hallussa piti 1997 pidetyt maailmanmestaruuskilpailut, jotka järjestettiin Suomessa.


text:
Lohkot määräytyivät arvonnan perusteella, arvonta suoritettiin 9. toukokuuta 2003 Helsingissä ja onnettarena toimi Timo Jutila.
Pääsarja
1. divisioona
2. divisioona
3. divisioonaMaalivahdit, jotka ovat pelanneet 40% joukkueensa peleistä.


title: Black Reign

text: Black Reign on Venom-yhtyeen albumi, joka julkaistiin vuonna 1996.


title: Sitalopraami

text: Sitalopraami (kauppanimillä Cipramil, Sepram ja Citalopram) on SSRI-lääke. Sitalopraamihydrobromidia käytetään masennuksen, paniikkihäiriön ja julkisten paikkojen pelon hoitoon. Lääkkeen toi markkinoille Lundbeck vuonna 1998. Sitalopraami on raseeminen seos, joka koostuu kahdesta enantiomeerista, (R)-(−)-sitalopraamista ja (S)-(+)-sitalopraamista. Ennen patentin vanhentumista Lundbeck toi markkinoille essitalopraamin ((S)-(+)). Patentin vanhennuttua vuonna 2003 markkinoille on tullut halvempia rinnakkaislääkkeitä.


title: Sitalopraami

text: Sitalopraami estää aivoissa selektiivisesti välittäjäaine serotoniinin eli 5-HT:n (5-hydroksitryptamiinin) takaisinottoa hermopäätteisiin, vaikuttamatta noradrenaliinin, dopamiinin tai GABAn takaisinottoon. Sitalopraamin eliminaation puoliintumisaika on noin puolitoista vuorokautta ja maksimipitoisuus plasmassa saavutetaan kolmen tunnin jälkeen lääkkeen ottamisesta. Sitalopraamin oraalinen hyötyosuus on noin 80 prosenttia, ja verenkierrosta sitalopraami poistuu metaboloitumalla pääosin maksassa.


title: Sitalopraami

text: Sitalopraami kohottaa (normalisoi) masentunutta mielialaa, mutta vaikutus tulee esiin hitaasti usean viikon kuluessa kuten muillakin masennuslääkkeillä. Mahdollisten relapsien estämiseksi sitalopraamihoitoa tulisi jatkaa vähintään puoli vuotta ja usein lääkitystä joudutaan jatkamaan niin sanottuna estohoitona jonka tarkoituksena on masennuksen uusiutumisen ehkäisy. Normaali annos sitalopraamia on aikuisille 20-60 mg/vrk ja vanhuksille 10-30 mg/vrk oireista riippuen. Sitalopraamin määritelty vuorokausiannos (DDD-yksikkönä) suhteessa väestöön on 20 mg.


title: Sitalopraami

text: Sitalopraamin käytön alussa ahdistuneisuusoireet voivat voimistua. Sivuvaikutuksena ilmenevä ahdistuneisuuden lisääntyminen kuitenkin häviää yleensä noin 1-2 viikon kuluessa, ja sen jälkeen tulee esiin lääkkeen ahdistuneisuutta lievittävä vaikutus yhdessä masennusta lievittävän vaikutuksen kanssa. Lääkkeen käytön alussa masennuspotilaan itsemurhariski voi kasvaa merkittävästi, mikä on syytä ottaa huomioon hoitoa suunniteltaessa.


title: Sitalopraami

text: Seksuaalitoimintojen häiriöitä havaittiin tutkimuksessa yli 70 prosentilla lääkkeen käyttäjistä.


title: Sitalopraami

text: Sitalopraani ei sovi perimän vuoksi vaan aiheuttaa osalle haittavaikutuksia, kuten päänsärkyä tai huimausta. Se ei tehoa riittävästi noin joka viidennelle suomalaiselle, ja se voi aiheuttaa itsemurhariskin. Soveltuvuus voidaan saada selville geenitestin avulla.


title: Sitalopraami

text: Kun sitalopraamihoito lopetetaan, annosta tulisi vieroitusoireiden riskin vähentämiseksi pienentää asteittain. Oireiden ilmenemiseen vaikuttavat myös kuurin kesto ja lääkkeen annostus. Hyvin yleinen vieroitusoire on esimerkiksi sähköiskun kaltaiset tuntemukset kehossa, joita on raportoitu lähes kaikkien SSRI-lääkkeiden osalta. Muita lääkkeen lopetukseen mahdollisesti liittyviä vieroitusoireita ovat muun muassa huimaus, aistiharhat, unihäiriöt, sekava olo, agitaatio tai ahdistuneisuus, pahoinvointi ja/tai oksentelu, vapina, sekavuus, hikoilu, päänsärky, ripuli, sydämentykytys, tunne-elämän epävakaus, ärtyvyys ja näköhäiriöt.


title: Sitalopraami

text: Sitalopraamia ei yleensä määrätä lapsille tai alle 18-vuotiaille nuorille. Käytännöstä voidaan kuitenkin poiketa lääkärin harkinnan mukaan.


title: Second Coming (Live at Dynamo 1996)

text: Second Coming (Live at Dynamo 1996) on Venom-yhtyeen albumi, joka julkaistiin vuonna 1996. The Second Coming -nimellä on julkaistu myös CD:n ja VHS live tallenteen yhteisjulkaisu samana vuonna. Videolta puuttuu CD:llä esiintyvä kappale Nightmare.


title: Normi (matematiikka)

text: Matematiikassa normi on itseisarvon käsitteen yleistys, "vektorin pituus". Normi on kuvaus, joka asettaa jokaista lineaariavaruuden alkiota vastaamaan reaaliluvun. Tietyssä mielessä normi määrittää vektorin etäisyyden origosta, jota voi intuitiivisesti hahmottaa vektorin pituutena. Esimerkiksi formula_1-tason vektoreille formula_2 käytetään yleensä Pythagoraan lausetta vastaavaa normia formula_3.


title: Normi (matematiikka)

text: Olkoon formula_4 lineaariavaruus kerroinkuntana formula_5. Tällöin kuvaus formula_6 on normi (joukossa X), jos se toteuttaa seuraavat ehdotNormia "p" merkitään usein kirjallisuudessa symbolilla formula_16 ja sen arvoa formula_17. Jos lineaariavaruuteen "X" on määrätty normi "p", niin paria "(X,p)" kutsutaan "normiavaruudeksi".


title: Normi (matematiikka)

text: Seminormi on kuvaus, joka toteuttaa normin kaikki muut ehdot paitsi ehdon 2.


title: Normi (matematiikka)

text: Jokainen normiavaruus on luonnollisella tavalla metrinen avaruus. Nimittäin jos formula_18 on normiavaruus, niin kuvaus formula_19, formula_20 on metriikka. Kutsumme tämmöisen ns. normimetriikan virittämää topologiaa "tavalliseksi topologiaksi".


title: Normi (matematiikka)

text: Metrisenä avaruutena normiavaruuteen voidaan myös määritellä ns. yksikköympyrä. Normiavaruuden formula_18 "x"-keskinen, "r"-säteinen "yksikköympyrä" on joukko formula_22. Vaihtamalla siis normia avaruudessa "X" saamme aina mahdollisesti erilaisia yksikköympyröitä. Oheisissa kuvissa on joukon formula_23 erilaisten normien määräämiä yksikköympyröitä.


title: Normi (matematiikka)

text:
- Jonoavaruuden formula_28 osajoukon "formula_27-äärellisten jonojen joukon" ns. formula_27-normi formula_31 saadaan kaavasta formula_32
- Funktioavaruuden formula_26 ns. formula_26-normi formula_31 saadaan kaavasta formula_36
formula_40


title: Normi (filosofia)

text: Normilla tarkoitetaan etiikassa ja muussa filosofiassa sääntöä tai ohjetta, joka määrittää sen, mikä on luvallista ja mikä ei. Latinan kielen normi tarkoittaa sääntöä, esikuvaa, ohjetta, arvostuksen mittaa ja niin edelleen. Lait ovat tyypillisiä normeja.


title: Normi (filosofia)

text: Sana "normi" on hyvin monimerkityksinen. Nykyisin tällä sanalla on muun muassa seuraavia merkityksiä:


title: Heaven's Gate

text: Heaven's Gate voi tarkoittaa ainakin seuraavia:


title: Joe Borg

text: Joseph "Joe" Borg (s. 19. maaliskuuta 1952, Malta) on maltalainen poliitikko ja diplomaatti, joka toimi vuosina 2004–2010 kalastuksesta ja merenkulusta vastaavana komissaarina Euroopan unionin komissiossa.


title: Joe Borg

text: Ennen uraansa komissaarina Borg toimi Maltan ulkoministerinä vuosina 1999–2004 ja johti neuvotteluja maan liittymisestä Euroopan unioniin. Hän toimi Maltan nationalistisen puolueen kansanedustajana vuodesta 1995. Borgin poliittinen ura alkoi Maltan ulkoministerin erikoisavustajana EU-asioissa vuosina 1989–1995. Hän toimi Maltan keskuspankin johtokunnan jäsenenä vuosina 1992–1995. Lisäksi hän on hoitanut useita tieteellisiä tehtäviä Maltan yliopistossa vuodesta 1979.


title: Joe Borg

text: Borg on naimisissa ja hänellä on kaksi lasta.


title: Kunnallisvaalit 1984

text: Kunnallisvaalien 1984 varsinaiset vaalipäivät olivat 21.-22.10.1984 Vaalien äänestysaktiivisuus jäi yli neljä prosenttiyksikköä heikommaksi kuin vuonna 1980.


title: Kunnallisvaalit 1984

text: Vaalit järjestettiin kaikkiaan 445 kunnassa, joista vain 45 jäi tulosten nojalla vasemmistoenemmistöisiksi. Vaalien suhteellisesti suurin voittaja oli Suomen Maaseudun Puolue, joka miltei kaksinkertaisti valtuustopaikkojensa määrän. Keskustan ja Liberaalisen Kansanpuolueen yhteenliittymä sai vaaleissa annetuista äänistä vain noin 20 prosenttia, mutta valtuustopaikoista liki kolmanneksen. Vihreä liike teki näyttävän läpimurron päästessään kymmenien kuntien valtuustoihin runsaalla sadalla paikallaan. Suurin häviäjä oli vuoden 1980 vaalien tavoin Suomen Kansan Demokraattinen Liitto.


title: Kunnallisvaalit 1984

text: Vuoden 1985 alussa ei tapahtunut yhtään kokonaisen kunnan littämistä toiseen kuntaan, mutta kuitenkin muutama osaliitos, esimerkiksi Mikkelin kaupunki sai laajoja maaseutualueita Mikkelin maalaiskunnalta.


title: Sisäministeriön poliisiosasto

text: Poliisiosasto on sisäasiainministeriön osasto, joka vastaa poliisin toimialan strategisesta ohjauksesta ja valvonnasta Suomessa. Poliisiosasto vastaa muun muassa poliisihallituksen tulosohjauksesta. Osastopäällikkönä toimii Kauko Aaltomaa.


title: Maljalahti

text: Maljalahti on kaupunginosa Kuopion keskustana tunnetun alueen pohjoisosassa. Kaupunginosan pohjoisrajana on Savon rata sillä poikkeuksella että radan pohjoispuolinen Kuopion linja-autoasema kuuluu alueeseen, lännessä Hatsalankatu, etelässä Suokatu ja idässä Kallaveden Maljalahti. Maljalahden naapurikaupunginosia ovat Puijo ja Linnanpelto pohjoisessa, Itkonniemi idässä, Vahtivuori ja Multimäki etelässä sekä Hatsala lännessä.


title: Maljalahti

text: Muun muassa Kuopion rautatieasema, Kuopion vankila ja Hapelähteenpuisto sijaitsevat Maljalahden kaupunginosassa. Puistossa oli ennen talvisin luistelurata. Tällä hetkellä vankilaa laajennetaan puiston vieressä. Tämän jälkeen puiston ilme tullaan muuttamaan täysin ja puistoon rakennetaan muun muassa erilaisia urheilu- ja leikkipaikkoja.


title: Maljalahti

text: Maljalahden rannan lähettyville, juuri ruutukaava-alueen ulkopuolelle, on aloitettu uuden asuinalueen rakentaminen. Uusia taloja rakennetaan Savon radan viereen ja alueelle, jossa oli ennen veneiden talvisäilytysalue.


title: Dani California

text: Dani California on Red Hot Chili Peppersin "Stadium Arcadium" -albumin kappale. Se julkaistiin albumin ensimmäisenä singlenä 2. toukokuuta 2006.


title: Dani California

text: Singlen b-puolet ovat "Lately", "Million Miles of Water" ja "Whatever We Want".


title: Dani California

text: Yhtyeen laulaja Anthony Kiedis kertoi, että hän halusi jatkaa jo kappaleissa Californication ja By the Way seikkailleen Dani Californian tarinaa. Hän on etelästä tuleva kuparinkaivajan tytär. Tyyppi, joka elää katastrofeille ja toimii lain tuolla puolen. Kunnes tämän kappaleen myötä tulee noutaja.


title: Dani California

text: Hahmo Dani California sai alkunsa vuoden 1999 albumin Californication nimikkoraidalla, jossa lauletaan raskaana olevasta teinistä. Kiedis jatkoi tätä tarinaa kappaleella "By the Way" vuonna 2002, jossa hän mainitsee tämän nimeltä, ja viimein Stadium Arcadiumin kappale "Dani California" päättää hahmon tarinan. Dani on Kiediksen mukaan monien asioiden ja ihmisten yhteensulautuma. Hän ei siis ole oikeastaan yksi henkilö vaan jokaisen hänen kohtaamansa tytön kollektiivi.


title: Dani California

text: Yhtye halusi alun perin musiikkivideon ohjaajaksi Mark Romanekin, mutta kun hän ei ollut saatavissa, yhtye pyysi Tony Kayea ohjaamaan musiikkivideon. Kaye kertoi kappaleen sanan "hippie", saanen hänen mielikuvituksena valloilleen. Kaye kävi tapaamassa Rick Rubinia, jolle hän esitti ideansa, joka oli kuvata videolla eri aikakausia 1950-1990-lukujen välillä. Kun Rubinin lisäksi myös koko yhtye piti ideasta, alettiin videota tehdä. Aluksi yhtye päätti, mitä yhtyeitä se esittäisi videolla. Yhtyeen laulaja Anthony Kiediksen mukaan yhtye valitsi videolle ne yhtyeet, joita se halusi kunnioittaa. Lopputuloksena oli rock-musiikin evoluutio. Videossa käydään läpi rock-musiikin aikakausia rockabillystä itse Red Hot Chili Peppersiin. Musiikkivideon hahmoista on kiistelty, mutta yhtye itse ei ole antanut suoraa kommenttia niistä. Vaikka hahmoista ei ole tehty listaa, videossa voi nähdä monia tähtiä rock-musiikin alalta, esimerkiksi Elvis, The Beatles, Iggy Pop, David Bowie, Sex Pistols, The Misfits ja Nirvana. Musiikkivideon ohjasi Tony Kaye.


title: Dani California

text: Yhtye voitti kappaleella "Dani California" Grammy palkinnon vuonna 2007, parhaasta rock-kappaleesta ja parhaasta rock-esityksestä ryhmältä. Kappale myi singlenä tuplaplatinaa Yhdysvalloissa, sekä kultaa Australiassa ja Ruotsissa


title: Dani California

text: CD single 1


title: Dani California

text: CD single 2


title: Dani California

text: 7" single


title: Sascha Paeth

text: Sascha Paeth on pääasiassa heavy metalin parissa työskennellyt saksalainen äänilevytuottaja ja kitaristi. Hän on työskennellyt muun muassa Rhapsody of Firen, Kamelotin, Angran, After Foreverin, Epican ja Luca Turillin kanssa. Kitaraa hän on soittanut saksalaisessa Heaven’s Gate -yhtyeessä. Paethilla on Wolfsburgissa Gate Studios -niminen studio. Paethin alkuperäinen haave oli tulla muusikoksi. Tuottajantöihin hän ajautui tuurattuaan Heaven’s Gaten tuottajaa muutaman päivän ajan ja siirryttyään sitä kautta vähitellen tuottajapuolelle. Paeth ei tullut Heaven’s Gateen metallipiireistä vaan oli nuorempana soitellut muunlaista musiikkia, rockia, bluesia, funkia ja jazzia. Hän oli jopa lähellä lähteä opiskelemaan jazzkitaraa. Tuottajanroolistaan huolimatta hän usein myös soittaa jotain instrumenttiä tuottamillaan levyillä (kitaraa, bassoa, mandoliinia) tai toimii taustalaulajana.


title: Maaseudun Maisema ja Kulttuuriperinne

text: Maaseudun Maisema ja Kulttuuriperinne Ry on suomalainen yhdistys, jonka tarkoituksena on koota yhteen maaseudun maisemista, rakennuksista ja kulttuuriarvoista kiinnostuneet, ja niiden säilyttämisestä huolestuneet ihmiset edistämään näiden arvojen vapaaehtoista kunnioittamista.


title: Maaseudun Maisema ja Kulttuuriperinne

text: Yhdistys on perustettu 15. maaliskuuta 1996 Tampereella ja on siitä asti pyrkinyt suojelemaan vanhoja rakennuksia sekä säilyttämään vanhan rakennustaidon. Yhdistys pyrkii myös mahdollisuuksien mukaan auttamaan entisöintiprojekteissa.


title: Maaseudun Maisema ja Kulttuuriperinne

text: Yhdistys on järjestänyt esimerkiksi koulutusta punamultamaalien sekoituksesta sekä monesta muusta vanhaan rakentamiseen liittyvästä aiheesta.


title: Yllytyshullut

text: Yllytyshullut oli Nelosella syyskuusta 1998 19. lokakuuta 2003 asti esitetty televisiosarja. Sitä juonsivat Teresa De Rita-Cavlek ja Arttu Harkki. Ennen De Rita-Cavlekia naisjuontajana toimi Anu Harkki. Sarja on suomalainen versio alkuperäisestä "Who Dares Wins" -sarjasta, jota näytettiin ensimmäisen kerran Australiassa vuonna 1996. Suomalaisessa versiossa nähdään myös temppuja alkuperäisestä sarjasta.


title: Yllytyshullut

text: Ohjelma jakautuu kahteen erilaiseen osioon. Toisessa kilpailuun tämän tietämättä ilmoitettu kilpailija joutuu suoriutumaan vaaralliselta tuntuvasta rohkeutta vaativasta tehtävästä. Tehtävät voivat vaatia esimerkiksi kiipeilyä korkeassa rakennuksessa.


title: Yllytyshullut

text: Toisessa osiossa juontajat yllyttävät ihmisiä kadulla pientä rahapalkkiota vastaan suoriutumaan annetusta tehtävästä, joka saattaa olla esimerkiksi vastenmieliseltä tuntuvan eläimen tai muun aineen syömistä.


title: Yllytyshullut

text: Sarjan tuottamisesta vastasi Nordisk Film & TV.


title: Hatsala

text: Hatsala on kaupunginosa Kuopion keskustan länsiosassa. Alueen itärajana on Puistokatu, etelärajana Minna Canthin katu ja pohjoisessa moottoritie. Länsiraja kulkee ensin Sairaalakatua ja Niiralankatua pitkin. Suokadun risteyksestä raja kulkee ensin pohjoiseen, kääntyy sitten länteen ja kulkee Savon radan kautta moottoritielle. Raja jättää Mustinlammen Niiralan puolelle ja uimahallin, sekä Kuopio-halli Hatsalan puolelle.


title: Hatsala

text: Hatsalassa sijaitsevat myös Kuopion poliisilaitos, Kuopion jäähalli, Suomen ortodoksinen kirkkomuseo, Savonia-ammattikorkeakoulun Tekniikan yksikkö, valtuustovirastotalo, Tanssiteatteri Minimin käytössä oleva Sotku, Hatsalan klassillinen koulu sekä entinen kasarmirakennus, jossa toimii nykyisin kansalaisopisto.


title: Kunnallisvaalit 1980

text: Kunnallisvaalit järjestettiin Suomessa 19.– 20. lokakuuta 1980. Vuoden 1976 kunnallisvaalien jälkeen kuntien lukumäärä oli vähentynyt kolmella ja nyt vaalit toimitettiin 445 kunnassa. Vuoden 1981 alussa Nummen ja Pusulan kunnat yhdistettiin uudeksi Nummi-Pusulan kunnaksi sekä Keikyän ja Kiikan kunnat uudeksi Äetsän kunnaksi, joten syksyn 1980 vaaleissa valittiin valtuutetut uusien kuntien valtuustoihin. Lisäksi samassa yhteydessä liitettiin Lokalahden kunta Uuteenkaupunkiin. Suuren yleisön keskuudessa synnytti monenlaisia mielipiteitä ehkä tunnetuimmaksi noussut vaalilause "Vain mäntti jättää äänestämättä", jolla haluttiin kannustaa varsinkin nuoria vaaliuurnille. Tietokoneiden lakkoilun vuoksi lopullista vaalitulosta jouduttiin odottamaan poikkeuksellisen kauan. Vaalien suurimmat voittajat olivat Kokoomus ja Suomen Maaseudun Puolue. Suurimmat häviäjät puolestaan olivat Liberaalinen Kansanpuolue, joka menetti lähes kolmanneksen valtuustopaikoistaan, ja Suomen Kansan Demokraattinen Liitto.


title: Kunnallisvaalit 1980

text: Edellisten vaalien tapaan Velkuan kunnassa vaalitoimitusta ei järjestetty koska ehdokkaita oli yhtä paljon kuin valittavia joten kaikki ehdokkaat tulivat valituiksi.


title: Kupsila

text: Kupsila () on historiallinen kaupunginosa ja nykyinen Frunzen piiriin kuuluva kunnallishallintoalue Pietarissa. Se rajoittuu pohjoisessa Sutelaan, idässä Obuhovoon, etelässä Suosaareen ja lännessä Moskovan piiriin.


title: Kupsila

text: Kupsila sijaitsee Nevan länsipuolisella alankoalueella noin 10 kilometriä Pietarin ydinkeskustasta etelään. Alueen läpi virtaa Sutelanjoki, joka laskee Nevaan Sutelassa, Kupsilan pohjoispuolella. 1970-luvulla alkaneiden rakennustöiden yhteydessä Sutelanjoki siirrettiin virtaamaan Kupsilan kohdalla Sutelanjoen kanavaa pitkin, joka alkaa Kupsilan rautatieasemalta ja kulkee pitkin Pietari–Pauluskoi-radan vartta pohjoiseen aina Sutelaan asti. Alueen maaperä on savista ja paikoin soista. Tyypillistä kasvillisuutta ovat koivu- ja pihlajametsiköt.


title: Kupsila

text: Kupsila oli alun perin kylä Sutelanjoen varrella nykyisen Ulitsa Tipanovan pohjoispuolella. Kylästä on ensimmäiset maininnat asiakirjoissa 1600-luvun alkupuolelta. Vuonna 1619 kylässä asui neljä verotettua, joista kolme oli ortodoksia inkerikkoja ja yksi puolalainen. Vuoteen 1643 mennessä talojen määrä oli kasvanut seitsemään. Uusia asukkaita muutti Tyröstä, Tuutarista ja Liissilästä. Ruptuurisodan (1656–1658) jälkeen talojen määrä putosi kolmeen, ja inkerikkoasutus alkoi väistyä suomalaisasutuksen tieltä. Ruotsin vallan päättyessä 1695 Kupsilassa oli neljä taloa.


title: Kupsila

text: Vuodesta 1702 lähtien Kupsila on ollut osa Venäjää. 1800-luvulle tultaessa Kupsilan pohjoispuolelle Sutelanjoen varrelle oli syntynyt Rylejevon kylä, jonka kanssa Kupsila aikojen myötä kehittyi nykyiseksi Kupsilan kaupunginosaksi. Kupsilassa oli kivikirkko, jonka rakentamisen olivat rahoittaneet paikalliset talonpojat. Se sijaitsi nykyisen Kuptšinon metroaseman kohdalla, mutta se tuhottiin neuvostohallinnon alkuaikoina. 1930-luvulla Kupsilasta tuli osa Pietarin kaupunkia, silloista Leningradia. 1960-luvulla alueella käynnistyi mittavia projekteja asuntojen rakentamiseksi kasvavalle Pietarin väestölle.


title: Kupsila

text: Venäjän presidentti Dmitri Medvedev kasvoi Kuptšinossa. Muita tunnettuja paikkakuntalaisia ovat muun muassa Grigori Perelman ja Viktor Tsoi.


title: Enkelin kosketus

text: Enkelin kosketus ("Touched by an Angel") oli yhdysvaltalainen John Masiuksen ja Martha Williamsonin luoma draamasarja, jota esitettiin Yhdysvalloissa CBS-kanavalla 21. syyskuuta 1994 – 27. huhtikuuta 2003. Sen tarinat perustuivat vahvasti kristillisiin arvoihin, joskaan varsinaisia viittauksia kristinuskoon ei ollut Jumalan nimen käyttöä lukuun ottamatta. Sarjaa tehtiin kaikkiaan yhdeksän tuotantokautta ja 212 jaksoa.


title: Enkelin kosketus

text: "Enkelin kosketuksen" päähenkilöt Monica, Tess ja Andrew ovat kolme enkeliä, jotka on lähetetty maahan kertomaan masentuneille ja vaikeuksissa oleville ihmisille, että Jumala rakastaa heitä eikä ole heitä unohtanut. Neljäs enkeli Gloria tuli mukaan seitsemännellä tuotantokaudella.


title: Enkelin kosketus

text: "Luvattu maa" oli "Enkelin kosketuksen" spin-off-sarja, jota esitettiin Yhdysvalloissa vuosina 1996–1999.


title: Enkelin kosketus

text: Suomessa "Enkelin kosketusta" on esittänyt Yle TV2.


title: Ville Lehtinen

text: Ville Antti Lehtinen (s. 17. joulukuuta 1978 Toijala) on entinen suomalainen jalkapalloilija. Hän oli pelipaikaltaan keskushyökkääjä, mutta pelasi uransa alussa myös keskikentällä. Lehtinen päätti aktiiviuransa jalkapalloilijana vuonna 2007 ja hänet valittiin Veikkausliigan legendaksi vuonna 2012. Lehtinen toimii nykyään sivutoimisena iskelmäsanoittajana ja yrittäjänä.


title: Ville Lehtinen

text: Lehtinen on Jyväskylän Jalkapalloklubin kasvatti ja oletettavasti JJK-seuranimen alkuperäinen keksijä. Lehtinen pelasi juniorivuotensa Jyväskylässä, jonka aikana hän nousi Suomen alle 17-vuotiaiden jalkapallomaajoukkueen kapteeniksi. Lehtisen 1995-1996 kausien lupaavat otteet ikäkausimaajoukkueissa ja JJK:n miesten ykkösdivisioonajoukkueessa, johtivat lopulta suurempien suomalaisseurojen kiinnostukseen. Veikkausliigassa hän debytoi Helsingin Jalkapalloklubissa kaudella 1997. Lehtinen mahtui HJK:n mestaruusvuonna pelaamaan vain kahdessa liigaottelussa ja kahdessa liigacupin ottelussa ennen siirtoa Englantiin Sheffield Unitediin samana vuonna. Sheffield Unitedissa Lehtinen ei kentällä ykkösmiehistössä esiintynyt yhtä kokoonpanovalintaa FA Cupissa lukuun ottamatta, vaan pelasi juniori- ja reserviotteluita.


title: Ville Lehtinen

text:
Joulukuussa 1998 Lehtinen palasi Suomeen varusmiespalvelukseen, harjoitellen samalla FC Interin kanssa tammikuun 1999 loppuun. Lehtinen ja Inter kävivät myöhemmin oikeustaistelua sopimusepäselvyyksien vuoksi. Inter väitti Lehtisen olleen joukkueessa koeajalla, kun taas Lehtinen katsoi solmineensa kauden mittaisen sopimuksen seuran kanssa. Juttu tuomittiin myöhemmin FC Interin eduksi, mutta seuran puheenjohtaja Stefan Håkans myöhemmin antoi 40 000 markan oikeudenkäyntikulut Lehtiselle anteeksi. Kaudella 1999 Lehtinen pelasi lopulta FC Jazzissa.
Ensimmäinen liigamaali syntyi keskikentän pohjalla pelanneelle Lehtiselle kauden päätösottelussa nimenomaan Interiä vastaan. Samainen tasoitusmaali tuhosi myös Interin mahdollisuudet päästä pelaamaan ensi kertaa eurocupissa kaudeksi 2000. Myös kaksi seuraavaa liigamaalia syntyivät nimenomaan Interiä vastaan, mutta vasta kaudella 2001.


title: Ville Lehtinen

text: Vuonna 2000 Lehtinen puolestaan päätyi hakemaan vauhtia Rauman Pallo-Iiroissa, kun talousvaikeuksissa ollut Jazz ei halunnut jatkaa tämän sopimusta. Olympiajoukkueessa aiemmin Lehtisen valmentajana toiminut Ari Hjelm päätti kuitenkin hankkia yhden kauden jälkeen vaikeaan tilanteeseen joutuneen Lehtisen Tampereelle. Tämä oli ratkaiseva käännekohta Lehtisen uralla jalkapalloilijana.


title: Ville Lehtinen

text: Kaudeksi 2001 Lehtinen siirtyi Tampere Unitediin, jossa voitti samana vuonna toisen Suomen mestaruutensa ja Suomen Cup hopeaa. Kauden 2001 aikana virallisissa Unitedin otteluissa syntyi seitsemän liigamaalia ja yksi maali Suomen Cupin välierässä Myllykosken Palloa vastaan. Lehtinen valittiin heinäkuussa Veikkausliigan tähdistöjoukkueeseen. Heinäkuussa pelatussa ystävyysottelussa Lehtinen onnistui kahdesti täydellä Tammelan stadionilla edellisellä Valioliiga-kaudella viidenneksi sijoittunutta Ipswich Towna vastaan. Näin Lehtinen oli Unitedin yllätysmestaruuden tuomalla kaudella 2001 joukkueensa toiseksi tehokkain maalintekijä Antti Pohjan jälkeen. Kaudella 2001 Lehtinen oli myös Veikkausliigan eniten rikkonut pelaaja.


title: Ville Lehtinen

text: Vuoden 2002 elokuussa Lehtinen siirtyi kesken kauden Norjaan FK Bodø/Glimtin paitaan arviolta 13 500–20 000 euron siirtosummalla viimeisteltyään 6 liigamaalia alavireiselle Unitedille. Lehtinen ei kuitenkaan onnistunut kevättalvella 2003 vakiinnuttamaan pelipaikkaansa uudessa joukkueessa, vaikka onnistuikin kauden kenraalissa laukomaan voittomaalin IFK Göteborgin verkkoon. Ensimmäinen Norjan liigamaali syntyi Ullevaal Stadionilla 14.9.2003 Vålerenga IF:n vieraana 1-1 tasapeliin päättyneessä ottelussa. Lehtinen voitti Norjassa vuonna 2003 pääsarjan Tippeligaen hopeamitalin pelattuaan vaaditusti kolmanneksessa kauden liigaotteluista.


title: Ville Lehtinen

text: Norjassa tuolloin vallalla ollut pelimääräsääntö kuitenkin epäsi Lehtiseltä samana vuonna Norjan Cupin hopean, vaikka ensimmäisellä kierroksella pelaaja auttoikin hattutempullaan ahdingossa olleen seuransa seuraavalle kierrokselle. Tapauksen aiheuttamaa pyykkiä pestiin jälkikäteen myös julkisuudessa. Asiasta syntyneen keskustelun myötä Norjassa päädyttiin mitalien jakoperusteissa uuteen aikaan, jossa kaikki peliaikaa saaneet saavat nykyisin mitalin. Kauteen 2004 valmistautuminen alkoi lupaavasti 6.2.2004, kun Lehtinen onnistui maalinteossa Rosenborg BK:ta vastaan ottelun 89 minuutilla. Lehtisen orastavassa nousussa ollut toinen ammattilaiskomennus sai kuitenkin ikävän päätöksen, kun Glimt peluutti huippukuntoista Lehtistä kesäkuussa 2004 kolmannen divisioonan ottelussa pelituntuman ylläpitämiseksi. Lehtiseltä murtui ottelussa vastustajan myöhästyneen taklauksen seurauksena oikean jalan pohjeluu, jonka kuntouttamiseen kului käytännössä kokonaan kausi 2004. Lehtinen arvosteli julkisuudessa kovin sanoin Glimtin ratkaisua peluuttaa häntä kohtalokkaassa alasarjan ottelussa eikä Lehtinen loukkaantumisensa jälkeen enää palannut Norjaan.


title: Ville Lehtinen

text: Kuntouduttuaan edellisen kauden kestäneestä loukkaantumisestaan Lehtinen palasi kaudeksi 2005 Suomeen AC Allianssiin, jossa hän voitti keväällä 2005 Liigacupin. Lehtinen ampui Allianssille Liigacupin finaalin voittomaalin FC Lahden verkkoon ja hänet valittiin samalla finaalin arvokkaimmaksi pelaajaksi. Sopupeliskandaalin ravisteltua Allianssia kesällä 2005 palasi Lehtinen Tampere Unitediin. Lehtinen oli ajautunut erimielisyyksiin Allianssin tuoreen belgialaisvalmentajan Thierry Pisterin kanssa ja epäili mahdollista sopupelaamista uusien omistajien taholta. Pister antoi Lehtiselle kapteenin nauhan ensimmäistä kertaa Lehtisen veikkausliigauralla 7.7.2005 vieraissa FC Hakaa vastaan. Ottelu päättyi surullisenkuuluisaan 8-0 kuritukseen. Lehtinen juoksi tulistuneena puoliajalla pukusuojaan ja jäi sille tielleen. Lehtinen ilmoittikin ensimmäisenä Allianssin pelaajista haluavansa purkaa sopimuksensa seuran kanssa ja pyysi lupaa siirtyä vapailla papereilla takaisin Tampere Unitediin. Urheilulehti julkaisi 19.8.2005 Allianssin kohuvalmentaja Pisterin erikoishaastattelun, jossa Pister ilmaisi olevansa tyytyväinen päästyään eroon huonoksi joukkuehengelle olleesta Lehtisestä.